Međunarodna saradnja – ZZZCG\nZavod za zapošljavanje Crne Gore njeguje međunarodnu saradnju s državama u regionu, koja je formalizovana potpisivanjem bilateralnih sporazuma sa Bosnom i Hercegovinom, Hrvatskom, Makedonijom i Srbijom. Pored toga, ZZZCG je potpisnik bilateralnih sporazuma s nacionalnim službama za zapošljavanje Njemačke i Mađarske. Predmeti ovih sporazuma se odnose na razmjenu informacija sa tržišta rada, razmjenu iskustava dobijenih primjenom nacionalnih zakonodavstava u oblasti tržišta rada i zapošljavanja, pripremu međunarodnih projekata, organizovanja stručnih skupova, itd.\nZavod za zapošljavanje Crne Gore je potpisnik »Smjernica o osnivanju Centra Javnih službi za zapošljavanje država Jugoistočne Evrope/CPESSEC«, koji je osnovan 2007.godine. CPESSEC okuplja javne službe za zapošljavanje iz deset država: Slovenije, Hrvatske, Bosne i Hercegovine, Srbije, Makedonije, Crne Gore, Bugarske, Rumunije, Turske i Mađarske. Saradnja se odvija kroz realizaciju zajedničkih projekata, razmjenu statističkih i drugih informacija sa tržišta rada, organizovanje tematskih konferencija. Obzirom da su pet potpisnica članice Evropske unije, njihova iskustva predstavljaju dragocjeni resurs za pripremu ostalih članica za prijem u punopravno članstvo. Predsjedavanje Centrom rotira na godišnjem nivou. Zavod za zapošljavanje Crne Gore je predsjedavao Centrom tokom 2013.godine. Zavod je uspješno organizovao dvije međunarodne konferencije, u Budvi i u Baru, na kojima su se okupili direktori i eksperti iz svih država članica CPESSECa, kao i predstavnici nekoliko međunarodnih institucija s kojima Zavod blisko sarađuje. U okviru predsjedavanja Centrom, u saradnji s kolegama iz država članica pripremljen je Statistički bilten, u kojem su na jednom mjestu objedinjeni relevantni statistički podaci sa tržišta rada država CPESSECa za period od 2003-2012 godine. Zavod učestvuje u izradi godišnjih statističkih izvještaja, koje priprema predsjedavajuća država, na osnovu podataka koje dostavljaju države članice.\nOd osamostaljenja, Zavod za zapošljavanje Crne Gore je član Svjetske asocijacijacije javnih službi za zapošljavanje/WAPES. Članstvo u ovoj organizaciji pruža mogućnost da Zavod uspostavi kontakte i saradnju s javnim službama za zapošljavanje i partnerima ove organizacije u cijelom svijetu. Predstavnici Zavoda su učestvovali u radu svjetskih kongresa i na skupštinama WAPESa, kao i na regionalnim tematskim događajima.\nZaposleni u Zavodu su uključeni u projekte čiji je korisnik Crna Gora, kao što su IPA projekti, projekti Evropske fondacije za obuku/ETF, UNDP, Međunarodne organizacije rada/ILO, TEMPUS projekte posredstvom Univerziteta Crne Gore, Savjeta za regionalnu saradnju, Britanskog Savjeta i drugih.\nObzirom da se Crna Gora, a time i Zavod za zapošljavanje Crne Gore priprema za članstvo u Evropskoj uniji, saradnja sa državama iz okruženja i članicama EU je veoma bitna. Korišćenjem IPA i drugih fondova povećavaju se kapaciteti zaposlenih u Zavodu, kako bi što kvalitetnije pružali usluge svim korisnicima.\nZavod se priprema za ulazak na evropsko tržište rada, što će našim nezaposlenima omogućiti da, u skladu sa svojim kvalifikacijama i kompetencijama, konkurišu na raspoloživa radna mjesta kod stranih poslodavaca. Sa druge strane, poslodavcima iz Crne Gore se otvaraju mogućnost da sa evropskog tržišta rada obezbijede nedostajuće kompetentne radnike. U tom smislu, Zavod se u saradnji s partnerskim državama priprema za pristup evropskoj mreži EURES (Evropska mreža službi za zapošljavanje).


Operacije samo za hitne slučajeve - Bor GRAD INFO\nurednik\t авг 30, 2017 1.602 0\nU borskoj Bolnici već nekoliko meseci operišu se samo hitni slučajevi, a takozvane hladne operacije se odlažu do povratka tri anesteziologa sa porodiljskog bolovanja. Dnevno se sada operiše do pet pacijenata, što je skoro tri puta manje od potreba.\n„Već povratkom prvog lekara krajem septembra situacija u opercionoj sali će biti znatno bolja, a potpuno normalizovana kada se do kraja godine vrate i preostala dva anesteziologa“, rekao je dr Goran Joksimović, direktor Opšte bolnice u Boru.\nIako su tri doktorke odsutne godinu dana, novih zapošljavanja nije bilo u operacionim salama, ali i na drugim odeljenjima.\n„Mi smo budžetska ustanova, indirektni korisnici i na nas se odnosi Uredba Vlade o maksimalnom broju zaposlenih tako da na račun Fonda ne možemo da zaposlimo nove radnike. Što se tiče zapošljavanja onih koje bi plaćali iz sopstvenih sredstava na žalost i to nije moguće, jer su se ona najvećim procentom bazirala na Rudarsko topioničarski Basen Bor. S obzirom na postojeću situaciju, do kraja godine ne možemo da računamo na njihovu pomoć“, dodao je Joksimović.\nU Opštoj bolnici Bor zaposleno je 607 radnika, a zbog prirodnog odliva i odlaska zdravstevih radnika u inostranstvo, gotovo na svim odeljenjima prisutan je manjak. Nedostaju dva lekara specijalista i 23 medicinske sestre.\n„Na žalost dok se situacija ne promeni mi taj broj ne možemo da nadoknadimo. Moramo da radimo sa postojećim brojem, ali to uspevamo uz veliki napor“, dodao je dr Goran Joksimović.\nUredba o maksimalnom broju zaposlenih važi do kraja godine. Do tada, prema rečima direktora Gorana Joksimovića, planiraju da održe zajednički sastanak sa predstavnicima lokalne samouprave, Rudarsko topioničarskog basena i privatnih preduzeća u cilju nalaženja mogućnosti da se ovaj sve izraženiji problem u borskom zdravstvu bar donekle reši.\nIzvor : Televizija Bor


PAPARACO Sofija Milošević se po povratku iz Njujorka opuštala sa društvom u Beogradu, a evo šta su radili dok su mislili da ih NIKO NE GLEDA\nSofija Milošević iskoristila je lepo vreme koje je stiglo i u glavni grad Srbije kako bi doputovala u domovinu iz Njujorka. Pre šetnje i šopinga sa prijateljima, ona se kofeinom razbudila u luksuznom hotelu, gde kafa staje oko 500 dinara.\nSofija Milošević je pored gomile letnjih bašti i kafića na otvorenom izabrala da jutarnju kafu popije u hotelu, u kojem je donedavno boravila i ćerka prvog čoveka Amerike Donalda Trampa, Tifani.\nSofija, desno, u crnom\nImajući u vidu da samo kafa u ovom hotelu košta oko 500 dinara, čini se da Sofiji u poslovnom smislu u životu odlično ide.\nMiloš Biković se prisetio NATO AGRESIJE 1999. GODINE, a zbog njegovih reči mnogi će se NAJEŽITI (VIDEO)\nRadi kampanje, snima, te ima i mesta za maksimalno opuštanje. Društvo je nekoliko sati sedelo u foajeu, gde su se smejali, uživali i družili, a potom su se uputili u dalju šetnju kroz grad.\nNjihovi fanovi su zabrinuti jer u poslednje vreme Luna i Marko često nisu zajedno, čak i ne pominju jedno drugo, a to je bio dovoljan povod da se posumnja da su - raskinuli.\nANDRIJA MILOŠEVIĆ SE SNIMAO DOK SE TUŠIRA Ono što je radio u toaletu pokrenuće lavinu komentara (VIDEO)


Cvijanović: Razvoj opštine Višegrad neopravdano zaustavljen određenim političkim igrama | 058.ba\nCvijanović: Razvoj opštine Višegrad neopravdano zaustavljen određenim političkim igrama\nSRNA - 08. juna 2022.\t058.ba\nVIŠEGRAD – Predsjednica Republike Srpske Željka Cvijanović izjavila je danas da je razvoj opštine Višegrad neopravdano zaustavljen određenim političkim igrama koje se dešavaju na lokalnom planu, što je neodgovorno prema građanima i njihovim potrebama.\nNakon sastanka sa opštinskom rukovodstvom Višegrada, na kojem je bio i srpski član Predsjedništva BiH Milorad Dodik, a pred početak skupa povodom najavljenog referenduma za opoziv načelnika, Cvijanović je rekla da su u posjetu Višegradu s namjerom da pokažu opredijeljenost da zajedno s lokalnim vlastima rade na daljem razvoju.\nOna je navela da uz sve što su analizirali u prethodnom periodu, velike kapitalne projekte koju su realizovani zahvaljujući dobroj saradnji lokalne zajednice sa republičkim institucijama, imaju planove i za neke za budući period.\nCvijanović je istakla da je jedna od strateških stvari upravo Andrićgrad koji je omogućio da cijeli grad Višegrad živi jedan novi obogaćen život u kome su i privatna inicijativa i razvoj određenih uslužnih djelatnosti značajno porasli.\n– Sve to zajedno doprinijelo je i boljem standardu i građana koji žive ovdje i boljoj ekonomskoj situaciji i većim perspektivama. Sve ono što nosi turizam i turistička ponuda ostaje kao jedan od prioriteta da i dalje zajednički radimo na poboljšanju infrastrukture, ali isto tako da jačamo sve ono što jeste podrška institucija republičkih kada je u pitanju razvoj opštine u svakom njegovom segmentu – rekla je Cvijanović.\nOna je dodala da su danas došli do podatka šta je značio taj kapitalni projekat. „Imali smo priliku da čujemo da je od jedne suvenirnice koja je nekad prije postojala danas imamo 70 takvih suvenirnica, da smo nekada od hotela koji je bio zaključan, devastiran, danas imamo u privatnom smještaju negdje oko 800 kreveta na raspolaganju“, istakla je Cvijanović.\nPrema njenim riječima, sve to znači jedan novi život ove lokalne zajednice, i to su stvari na kojima se želi nastaviti raditi u budućem periodu.\n– Da bismo to imali moramo imati stabilnu lokalnu vlast. Iz tog razloga mi dajemo podršku stabilnosti. Želimo da stabilnost uvijek bude prioritet u odnosu na bilo kakve političke igre ili igrarije koje bi mogle da zaustave razvoj bilo koje opštine u Republici Srpskoj i opredijeljenost republičkih institucija da nastave da rade na ovim važnim projektima u budućnosti – zaključila je Cvijanović.\nNačelnik opšštine Mladen Đurević rekao je da su danas razgovarali o mnogim projektima koji su realizovani u opštini i o budućim projektima, posebno izgradnju kotlovnice u naselju Bikavac za koji je Vlada izdvojila pola miliona KM, kao i rekonstrukciju mosta u Dobrunu.\n– U saradnji sa hidroelektranom bi trebalo da se krene u projekat istraživanja termalne vode na području Andrićgrada. Mislimo da je to projekat koji bi u budućnosti bio veoma važan za komplet opštinu – rekao je Đurević.\nUkazao je i na značaj saobraćajnice Beograd-Sarajevo što bi značilo mnogo za Višegrad jer bi povećala broj turista i razvoj privrede.\nOn je podsjetio da je u prethodnom periodu podijeljeni ključevi od 40 stanova za socijalno stanovanje, investicija je bila oko 2,5 miliona KM.


ЦПН у сусрет Радости Европе - ELEMENTARIJUM\nCPN u susret Radosti Evrope\nOd 19. do 30. septembra CPN učestvuje u pratećem programu Radosti Evrope u prostorijama DKC\nCentar za promociju nauke učestvovaće ove godine u pratećem programu u susret Radosti Evrope, koji organizuje Dečji kulturni centar. Uvodna manifestacija pod nazivom ”Dok čekamo goste” održava se od 19. do 30. septembra u prostorijama DKC.\nOvogodišnji program fokusiran je na lik i delo Nikole Tesle. Centar za promociju nauke je za ovu priliku organizovao naučno-popularne radionice o životu i delu velikog naučnika kroz koje će učesnici imati priliku i da vide nekolik eksperimenata koje je Tesla izvodio. Pored toga, najmlađi će imati priliku da sklope naučnu slagalicu sa jednim Teslinim patentom koji će, ako je pravilno sklopljena, moći da zasvetli.\nPored ove radionice, na uvodnoj manifestaciji pred Radost Evrope učesnici će moći i da kroz likovne radionice uče o Nikoli Tesli. Dečji kulturni centar je organizovao program za učenike osnovnih škola koje učestvuju u ovom programu, a radionice su zatvorenog tipa.\nManifestacija Radost Evrope, 47. Međunarodni susret dece Evrope, održaće se od 2. do 5. oktobra u Beogradu.


Incko: Dodik i SNSD nakon sankcija smanjili pozive na nezavisnost RS i raspad BiH - Prnjavorski informativni portal\nIncko: Dodik i SNSD nakon sankcija smanjili pozive na nezavisnost RS i raspad BiH\nNakon što su mu uvedene sankcije, predsjednik RS Milorad Dodik i članovi njegove stranke SNSD su smanjili učestalost poziva na nezavisnost RS i raspad BiH, navodi Valentin Incko, visoki predstavnik u izvještaju Savjetu bezbjednosti UN-a, koji se nalazi na stranici OHR-a.\nIstakao je da su u septembru predstavnici SNSD-a najavili da će skinuti s dnevnog reda prijetnju o održavanju referenduma o statusu RS, koji se, kako navodi Incko, nalazi u zvaničnim dokumentima SNSD-a od 2015. godine.\n“Međutim, predsjednik Milorad Dodik je nakon toga više puta izjavljivao da podržava eventualnu nezavisnost RS i njeno ujedinjenje sa Srbijom. Slično tome, i neki hrvatski političari su nastavili zastupati reorganizaciju zemlje na temelju etničkih principa”, piše Incko.\nDodao je da su stranke idalje u predizbornom modu rada, i da stranke u državnom parlamentu još uvijek nisu započeli ozbiljan politički dijalog o implementaciji odluke Ustavnog suda BiH u vezi sa Izbornim zakonom BiH, kako bi izbori 2018. protekli u redu, kao i implementacija izbornih rezultata.\n“Ako federalni Dom naroda ne bude formiran nakon narednih izbora, vjerovatno će biti onemogućeno formiranje federalne Vlade i državnog Doma naroda. Za takvo nešto postoje presedani zbog kašnjenja formiranja federalnog Doma od 2001, 2007. i 2011, kada je visoki predstavnik intervenisao kako bi deblokirao formiranje vlasti”, naveo je on.\nDodao je da kao ovlašteni tumač Dejtonskog sporazuma želi naglasiti da entiteti nemaju pravo na otcjepljenje, te da Dejton garantuje teritorijalni integritet i suverenitet BiH.\nRekao je i da Dodik predstavlja izazov ustavnom uređenju svojim pozivom da srpski predstavnici u pravosudnim institucijama napuste te pozicije nakon oslobađanja, koje je nazvao kontraverznim, optuženika za ratne zločine.\nGovoreći o Rezoluciji koju je NS RS usvojila u vezi sa vojnom neutralnošću, naglasio je da Mirovni sporazum svojom snagom nadilazi bilo koji akt entitetske skupštine, uključujući i Ustav.\nRekao je da je ambasada Izraela u septembru poslala notu Ministarstvu vanjskih poslova BiH zbog kontraverzne odluke sarajevskog Kantona da lokalnu školu preimenuje po bošnjačkom intelektualcu koji je bio simpatizer ustaškog režima tokom Drugog svjetskog rata.\nIslamska zajednica nije dozvolila ateistički obred: Posljednjem partizanu nisu dali da ode u miru


24. septembar 2019 – KB4516059 (verzija OS 15063.2078)\nVerzija OS 15063.2078\nVAŽNOPrekid usluge za izdanja sistema Windows 10 Enterprise i Windows 10 Education će nastupiti 8. oktobra 2019. Da biste nastavili da dobijate bezbednosne i kvalitativne ispravke, Microsoft preporučuje ažuriranje na najnoviju verziju operativnog sistema Windows 10.\nAžurira problem u programu Microsoft Edge koji se javlja prilikom pregledanja nekih internih veb lokacija.\nRešava problem u programu Microsoft Edge koji se javlja prilikom pregledanja određenih internih veb lokacija.\nRešava problem koji sprečava da se veb pregledač bezbedno poveže na Windows Server. Ovaj problem se javlja kada se koristi certifikat za potvrdu identiteta klijenta, kao što je certifikat zasnovan na SHA512, a veb pregledač ne podržava algoritam potpisa koji se podudara sa certifikatom.\nMenja podrazumevanu postavku za BitLocker prilikom šifrovanja čvrstog diska koji se samostalno šifruje. Sada se podrazumevano šifrovanje softvera koristi za nove šifrovane disk jedinice. Tip šifrovanja se neće menjati za postojeće disk jedinice.\nRešava problem zbog kog lokalna usluga podsistema autoriteta za bezbednost (LSASS) može da prestane da radi zbog greške „0xc0000005”.\nRešava problem koji dovodi do prestanka rada usluge lsass.exe, što dovodi do zatvaranja sistema. Ovo se javlja prilikom migracije akreditiva za API za zaštitu podataka (DPAPI) koji koriste dpapimig.exe sa -opcijom domena.\nRešava problem koji uzrokuje grešku zaustavljanja „0xc000021a“ kada instalirate ispravku za Windows i pokrenete oporavak sistema sa tačke vraćanja.\nRešava problem sa ponašanjem zaglavlja zahteva Poreklo u pregledaču Internet Explorer kada uputite zahteve za deljenje resursa različitog porekla (CORS) koji koriste preusmerene resurse iz internih podmreža.\nUsluga usmerivača štampanja može povremeno da ima problema sa dovršavanjem štampanja što može da dovede do otkazivanja ili neuspelog štampanja. Neke aplikacije mogu da se zatvore ili da generišu greške kada štampanje na čekanju ne uspe i možda ćete dobiti grešku poziva udaljene procedure (RPC greška) u nekom programu ili u aplikacijama za štampanje.\nOvaj problem je rešen pomoću ispravke KB4524151.\nMicrosoft preporučuje da instalirate najnoviju servisnu stek ispravku (SSU) za operativni sistem pre nego što instalirate najnoviju kumulativnu ispravku (LCU). Servisne stek ispravke (SSU) poboljšavaju pouzdanost postupka ažuriranja da bi se ublažili potencijalni problemi sa LCU instaliranjem. Dodatne informacije potražite u članku Servisne stek ispravke.\nAko koristite Windows Update, automatski će vam biti ponuđen najnoviji SSU (KB4511839). Da biste dobili zaseban paket za najnoviji SSU, potražite ga u Katalogu Microsoft Update.\nDa biste dobili spisak datoteka koje su obezbeđene u ovoj ispravci, preuzmite informacije o datotekama za kumulativnu ispravku 4516059.


Jeremić razmišlja o kandidaturi za predsednika Srbije\nVuk Jeremić (AP Photo/Petros Giannakouris)\nVuk Jeremić, predsednik Centra za međunarodnu saradnju i održivi razvoj, izjavio je da intenzivno razmišlja o tome da se kandiduje za predsedničke izbore, ali i o platformi sa kojom bi izašao pred birače.\n"To je stvar o kojoj intenzivno rasmišljam, tu mogućnost intenzivno razmatram. Tome prilazim ozbiljno i nemam nameru da se zatrčavam", rekao je nekadašnji šef srpske diplomatije N1.\nJeremić je bio kandidat u trci za generalnog sekretara UN koju je izgubio od Antonia Gutereša, a mediji u Srbiji od tada spekulišu da je Jeremić najizvesniji zajednički kandidat za predsedničke izbore oko kojeg bi rascepkana srpska opozicija mogla da se složi.\nJeremić je izjavio da se u Srbiji prilično teško živi i da je važno kako se to može promeniti.\nNa pitanje kada bi eventualno mogao da donese odluku o kandidaturi, Jeremić je rekao da će to biti "kada bude sagledao mogućnosti da ponudi rešenja za probleme građana".\nLider opozicionog pokreta Dosta je bilo, Saša Radulović, izjavio je da se neće izjašnjavati o eventualnoj predsedničkoj kandidaturi Jeremića, niti za pojedine kandidate sve dok ne budu objavljene kandidature.\n“U toku su razgovoru tako da je rano govoriti," rekao je Radulović i dodao da će, ako opozicija ne uspe da napravi "paket" za predsedničke, parlamentarne i gradske izbore iduće godine i ne odupre se vlasti premijera Aleksandra Vučića, nastupiti “četiri godine mraka”.\nLider LDP Čedomir Jovanović izjavio je će se kandidovati na izborima za predsednika ukoliko ne bude bilo dogovora o zajedničkom predsedničkom kandidatu. On je rekao i da izjava Jeremića da razmišlja o predsedničkoj kandidaturi "torpeduje" dogovor o zajedničkom opozicionom kandidatu.\nJeremić je rekao i da se poslednji put sreo sa premijerom Vučićem u Njujorku, tokom trajanja zasedanja Skupštine UN, kada su razgovarali o njegovoj kandidaturi za generalnog sekretara.\nPravni zastupnici u slučaju pogibije dvojice gardista Vojske Srbije i Crne Gore na Topčideru, predložili su prošle godine saslušanje Jeremića, a na osnovu saslušanja bivšeg načelnika Generalštaba Branka Krge, koji je Jeremića označio kao lice koje mu je javilo telefonskim putem šta se desilo tog 5. oktobra 2004.\nSrpska napredna stranka pozvala je Jeremića da kaže istinu o ubijenim gardistima, koja mu je, tvrde u toj stranci, dobro poznata, a njegovo javno istupanje kritikuju zbog "ogromne količine agresije, nadmenosti i bahatosti".\nPremijer Aleksandar Vučić je poručio da "niti je neko hteo da hapsi Vuka Jeremića, niti da politizuje saslušanje povodom ubistva dvojice gardista na Točideru".\nJeremić je rekao da je u izjavi koju je dao u policiji odgovorio na sva pitanja i da je to trajalo petnaestak minuta.\nOn se zapitao i zašto se to dešava nakon 12 godina, a četiri godine pošto je Vučić došao na vlast i to" stupajući na mesto ministra odbrane sa kojeg je pretpostavljam, da je hteo, mogao nešto da uradi po tom pitanju", dodao je Jeremić.\n"Sve to mi ostavlja utisak da ne može biti slučajno. Mislim da je to pokušaj zastrašivanja i odvraćanja od namere da se uključim u politički život," smatra Jeremić, ali nije želeo da imenuje na koga misli rekavši da "situacija govori za sebe".\nVučić je izjavio da "nema ničeg spornog u tome što je sada usledio poziv za saslušanje, a da je upućen pre četiri meseca, verovatno bih bio optužen da je Jeremiću ukinuta mogućnost da postane, kako je sebe zamišljao, "predsednik sveta," rekao je premijer novinarima.


Naslovna/Privreda/Subvencijama stimulišu ekonomski rast\nBIHAĆ – Vlada USK osigurala je u budžetu 400.000 maraka i tim sredstvima će tokom 2019. godine subvencionirati kamate subjektima male privrede koji posluju na području Unsko-sanskog kantona, potvrdio je Nijaz Kadirić, kantonalni ministar privrede.\nPrema njegovim riječima, cilj ovog programa je pomoć ovdašnjoj ekonomiji kroz unapređenje postojećih i otvaranje novih privrednih subjekata, podršku održanju postojećeg nivoa proizvodnje, kao i održanje te povećanje postojećeg broja radnih mjesta. Inače, ovo je već treća godina kako Vlada USK provodi ovaj projekat i on je već pokazao punu ekonomsku opravdanost.\n“Mi smo već pokrenuli proceduru javnog poziva prema bankama i očekujemo da se one jave. Cilj nam je da naši privrednici dobiju povoljne kredite po niskim kamatnim stopama i plan je da to na godišnjem nivou bude 1,5 posto”, istakao je Kadirić.\nPrema njegovim riječima, tokom prošle godine u ovome projektu sudjelovalo je 20 privrednika, te je tom prilikom povučeno i investirano oko šest miliona kreditnih sredstava.\n“Ove godine očekujemo da taj iznos bude uvećan na 10 miliona maraka, što će biti značajna investicija u privredu koja će dovesti do otvaranja novih radnih mjesta”, kazao je Kadirić. Prema njegovim riječima, Vlada USK će u narednom periodu odabrati banku u kojoj će ova sredstva biti deponovana, a utvrđeni su i kriterijumi za buduće korisnike ovog programa.\nNajniža stopa nezaposlenosti posljednjih godina u Sloveniji


Đoković prijavljen za New York\nSrbijanski teniser Novak Đoković nalazi se među prijavljenim igračima za ovogodišnje Otvoreno prvenstva SAD (US Open), objavili su organizatori posljednjeg Grand Slam turnira u sezoni.\nĐoković je zbog povrede bio primoran da preda četvrtfinale Vimbldona Tomasu Berdychu i nakon tog meča najavio je dužu pauzu, ali njegovo ime se nalazi na spisku učesnika koje je US Open objavio na svom sajtu.\nNa spisku prijavljenih su i prvi teniser svijeta, Britanac Andy Murray, Španac Rafael Nadal i šampion VWmbledona Roger Federer, kao i prošlogodišnji osvajač US opena Sten Wawrinka.\nUS Open navodi da će se na ovogodišnjem turniru takmičiti 99 najboljih tenisera svijeta koji će predstavljati 39 zemalja. Među njima i BiH će imati predatavnika u našem najboljem igraču Damiru Džumhuru.\nTakođer, kako se dodaje, takmičit će se sedmorica nekadašnjih šampiona - Murray, Nadal, Federer, Đoković, Wawrinka, Marin Čilić i Juan Martin del Potro.\nListu prijavljenih učesnika u ženskom singlu predvodi prva teniserka svijeta Karolina Pliškova, a prijavljene su i nekadašnje šampionke US Opena Angelique Kerber, Venus Williams, Samantha Stosur i Svetlana Kuznjecova.\nUS Open Novak Đoković New York


Premijer Italije o Trampovom zahtevu: Ne pristajemo - Sputnjik Srbija\nPremijer Italije o Trampovom zahtevu: Ne pristajemo\n08:30 13.07.2018 (osveženo 08:45 13.07.2018) Preuzmite kraći link\nItalijanski premijer Đuzepe Konte izjavio je danas da Italija nije pristala ni na kakve dodatne finansijske obaveze prema NATO-u, uprkos pritiscima predsednika SAD Donalda Trampa koji je tražio da se članice obavežu da će izdvajati četiri odsto svog BDP-a za Alijansu.\n„Italija je nasledila obaveze kada je reč o izdvajanjima koje nismo menjali. Tako da nema dodatnih izdvajanja“, rekao je Konte na konferenciji za novinare posle samita NATO-a.\n„Moramo da shvatimo da se NATO vremenom promenio. Nastao je pre 70 godina. Njegov poziv, karakteristike, organizaciona struktura i operativna strategija su se promenili. I s pravom SAD kažu da je NATO više fokusiran na evropsku odbranu i interese i da se ne čini srazmernim da se zadrži ovaj vid doprinosa“, rekao je italijanski premijer.\n„Svojim ušima nisam čuo Trampove pretnje da će napustiti NATO, tako da ne mogu da potvrdim tu informaciju. Ako je nešto rekao sa strane, ja to ne znam“, rekao je italijanski premijer.


20.08.2020 u 08:31\nTramp pozvao na bojkot proizvođača guma, pale akcije kompanije\nVAŠINGTON – Američki predsednik Donald Tramp pozvao je u sredu na bojkot automobilskih guma kompanije Goodyear Tire and Rubber Co, jer je ta kompanije zabranila nošenje kačketa sa natpisom Trampove kampanje „Učinimo Ameriku ponovo velikom”. Zbog Trampove objave na Tviteru, akcije kompanije odmah su pale za 3,8 odsto. Kako navodi AP, kompanija nije zabranila konkretno taj natpis, već je zamolila zaposlene da se na radnom mestu uzdrže od bilo kakvih izraza koji uključuju političke kampanje „koji izlaze iz okvira rasne pravde i pitanja jednakosti”. „Nabavite bolje gume za manje para. To radi radikalna levica”, napisao je Tramp. Njegov tvit usledio je nakon što je televizija WIBW objavila, pozivajući se na snimak anonimnog radnika Goodyear-a da su poruke poput „Životi crnaca su\n12.08.2020 u 09:33\nPEKING – Na listi „Global 500” koja obuhvata 500 najuspešnijih kompanija na svetu, nalaze se 133 firmi iz Kine, uključujući hongkonške i tajvanske kompanije, kao i 121 preduzeće iz Sjedinjenih Američkih Država. Ovih 500 kompanija prihodovalo je prošle godine 33,3 hiljade milijardi dolara i stvorilo profit od dve hiljade milijardi dolara. Širom sveta zapošljavaju skoro 70 miliona ljudi, navodi američki magazin „Fortune”, koji je objavio listu. Na prvom mestu liste nalazi se američka korporacija „Volmart”. Najveća kineska državna naftna grupacija „Sinopek” je zauzela drugo mesto, dok su se na trećem i četvrtom mestu našle dve kineske državne kompanije, „Čajna nešenel petroleum” i Državna elektroprivreda. U prvih 50 mesta ima 12 kineskih kompanija, među njima su četiri banke,


U oktobru primopredaja ključeva u okviru projekta Održiva Srebrenica\nutorak, 23 septembar 2014 09:17\nPrimopredaja ključeva za 25 stambenih jedinica koje su izgrađene u okviru projekta "Održiva Srebrenica – socijalno stanovanje i ekonomska reintegracija" trebalo bi da bude 3. oktobra, najavljeno je iz Ministarstva za izbjeglice i raseljena lica Republike Srpske.\nIz ovog ministarstva navode da ovaj projekat obuhvata i ekonomsku podršku povratnika i domicilnog stanovništva putem zapošljavanja.\nNa sastanku ministra za izbjeglice i raseljena lica Republike Srpske Davora Čordaša i predstavnika Katoličke službe za pomoć /CRS/ u BiH Marka de Silve istaknuto je da je u pripremi projekat koji se odnosi na stambeno, ekonomsko i socijalno unapređenje povratničkih zajednica u opštinama Srebrenica i Bratunac.\nOvaj projekat podrazumijeva pomoć održivosti razmjenom iskustava o uzgoju i plasmanu malina, meda i drugih proizvoda.\nProjektom će biti obuhvaćena i iskustva u izgradnji, održavanju i upravljanju socijalnim stanovima, te mogućnost prenošenja tih iskustava u druge sredine.\nNa sastanku Čordaša i De Silve najavljen je i novi projekat u saradnji sa Ambasadom SAD u BiH kojim bi bili obuhvaćeni korisnici iz reda povratnika i domicilnog stanovništva u opštini Zvornik.\nCRS je najavio i nastavak podrške projektu "Podrška održivoj reintegraciji povratnika u BiH" u okviru Regionalnog stambenog programa, kojim je za 70 izbjegličkih i povratničkih porodica, kao i raseljenih lica, omogućena ekonomska pomoć i asistencija putem edukacija kod ostvarivanja drugih vrsta prava.\nPredstavnici CRS-a najavili su da će početkom oktobra biti završen projekat izgradnje niskonaponske mreže u povratničkom naselju Bijelo Brdo u Derventi, čime će povratnicima biti omogućeno korištenje električne energije.\nDe Silva je upoznao Čordaša o višegodišnjem projektu CRS-a "PRO-Budućnost", čiji je cilj izgradnja mira, povjerenja, razumijevanja i odgovornosti za budućnost društva u BiH, kojim je obuhvaćeno 30 opština u BiH, kao i veliki broj nevladinih organizacija.\nNa sastanku je posebno istaknuto uspješno provođenje projekta podrške romskoj povratničkoj populaciji u Donjem Vakufu i Derventi u okviru kojeg su postignuti značajni rezultati u integraciji 28 porodica putem obuka i dodjele pomoći za pokretanje samostalnih djelatnosti u poljoprivredi i zanatstvu.\nPredstavnici CRS-a upoznali su Čordaša i o aktivnostima u vezi sa realizacijom projekata koji su odobreni za sanaciju posljedica poplava u gradu Doboju i opštinama Doboj Jug, Bratunac, Zvornik, Maglaj, Šamac i Domaljevac.


Online sjednica Skupštine KS zakazana za 23. april\nSARAJEVO Utvrđen dnevni red\nNa dnevni red uvršten je i Prijedlog odluke o dodjeli javnih priznanja KS\nProgram rada Skupštine KS za 2020. godinu također će biti razmatran\nPrijedlog odluke o davanju saglasnosti na izmjene i dopune finansijskog plana Zavoda zdravstvenog osiguranja Kantona Sarajevo te izmjena Odluke o izvršenju Finansijskog plana ZZO-a za 2020. godinu razmatrat će se na sjednici Skupštine KS 23. aprila.\nVlada zadužena da pripremi Informaciju o ublažavanju posljedica pandemije koronavirusa na privredu KS Foto: Arhiv\nProgram rada Skupštine KS za 2020. godinu također će biti razmatran, kao i Informacija Vlade KS i Štaba civilne zaštite o poduzetim aktivnostima, po resorima, u vezi sa provođenjem mjera radi sprečavanja širenja zarazne bolesti Covid-19.\nZaključkom Kolegija, zadužena je i Vlada da pripremi Informaciju o ublažavanju posljedica pandemije koronavirusa na privredu KS, sa prijedlogom mjera, kojom će biti dopunjen dnevni red 24. sjednice.\nSjednica će se održati online, što je omogućeno današnjom dopunom Poslovnika Skupštine KS, a njen prijenos će biti omogućen putem TVSA, saopćeno je iz Pres-službe KS.\nSkupština KS Mirza Čelik Vlada KS


Greg Popovič - Sputnjik Srbija\n20:13 13 Maj 2021\nBoston nadoknadio 32 razlike i šokirao „ludog Srbina“, „kralj“ se vratio i promašio pobedu /video/\nNBA liga je u noći između petka i subote videla jedan od najvećih „kambekova“ u svojoj dugoj istoriji. Košarkaši Bostona gubili su od San Antonija u jednom trenutku čak i 32 poena razlike, ali su na kraju posle produžetka Kelti uspeli da slvae rezultatom 143:140 (16:39, 32:38, 42:26, 38:25, 15:12).\nJokićeva totalna dominacija: Tripl-dabl za tri četvrtine i nevericu „ludog Srbina“ /video/\nKada Nikola Jokić ima svoje veče Denver ne mora da brine za pobedu. Maestralni Somborac predvodio je Nagetse do osmog vezanog trijumfa, i to brutalnom partijom krunisanom tripl-dablom, koji je ostvaren posle tri četvrtine. Srušen je San Antonio tesnim rezultatom 121:119, a ni Greg Popovič, poznat i kao „ludi Srbin“ nije imao rešenje za Jokića.\nSjajni Bogdanović dominirao protiv „ludog Srbina“ /video/\nKošarkaši Atlante Hoks pobedili su San Antonio Sparse posle produžetka 134:129, a srpski košarkaš Bogdan Bogdanović bio je jedan od najboljih košarkaša na terenu.\nPopović pokvario debi Vučevića u „srpskom gradu“, saigrač Pokuševskog kao O'Nil /video/\nNikola Vučević, dugogodišnji reprezentativac Crne Gore, debitovao je za Čikago Bulse u porazu od San Antonio Sparsa 120:104.\nLamarkus Oldridž, jedan od najboljih visokih igrača prošle decenije, napustiće San Antonio Sparse posle skoro punih šest sezona provedenih u Teksasu, te se postavlja pitanje – da li „ludi Srbin“ Greg Popović sprema teren za nešto novo?\nSamo je „ludi Srbin“ znao, samo on je verovao...\nGreg Popovič, legendarni košarkaški trener, najveći je um u svetu magične igre između obruča, on poseduje toliko dobru percepciju da su pojedine njegove reči tek posle nekoliko godina dobile potvrdu u javnosti.\n„Ludi Srbin“ odbija da prihvati novu ideologiju\nKažu da je NBA liga liga igrača, velikih zvezda, ljudi koji zarađuju milione i diktiraju pravac u kom se razvija najkvalitetnije košarkaško takmičenje na svetu.\nGreg Popović je izvadio novog keca iz rukava /video/\nGreg Popović, trener San Antonio Sparsa, ponovo je uspeo da pronađe košarkaša koji bi u budućnosti mogao da bude zvezda u NBA.\nGen koji bi mogao da dovede do novih saznanja o evoluciji nazvan po Srbinu /video/\nNovootkriveni gen koji bi mogao da dovede naučnike do novih saznanja o evoluciji nazvan je po jednom Srbinu, Gregu Popoviću, američkom košarkaškom treneru. Slavnom košarkašu čiji je otac Srbin, počast su odali naučnici sa Kalifornijskog državnog univerziteta u Sakramentu i Univerziteta Harvard.\n„Osveta“ Grega Popoviča Milsu posle fantastične partije protiv SAD: Već smo ga trejdovali\nPeti Mils, heroj australijske reprezentacije u istorijskoj pobedi nad Amerikancima, dobio je „loše vesti“ od svog klupskog trenera.\nPovreda odredila konačan spisak Grega Popoviča, Amerikanci bez Kuzme u Kini\nKajl Kuzma, košarkaš Los Anđeles Lejkersa, neće igrati na Svetskom prvenstvu u Kini zbog povrede zgloba, saopštio je Mark Stajn, novinar Njujork Tajmsa.\n„Osećao sam se kao da sam na filmu“ — SAD i Australija igrale pred rekordnim brojem ljudi (video)\nPrvi trener američkog tima Greg Popovič rekao je da ga je atmosfera koju je stvorilo 51.218 navijača na stadionu „Marvel“ tokom utakmice njegovog tima protiv Australije, naterala da se oseća kao da je u nekom filmu.\nAmerički košarkaši: U slučaju novog otkaza, imamo spremnog „70-godišnjeg beka iz Srbije“ (video)\nAmerikanci su ostali bez još jednog igrača pred Svetsko prvenstvo u Kini, koje počinje za 11 dana.\n20:10 Ruski komandant: NATO brodovi prvi put od 1940-ih redovni u pohodima na Arktik\n20:08 Mančester ponovo u dimu – navijači Junajteda blokirali autobus Liverpula /video/\n20:04 Petković: Osmanijeva ne shvata koncept miroljubive politike\n19:55 Izraelska vojska prikuplja snage na granici sa Pojasom Gaze /video/\n19:40 Moskva: Optužujući Rusiju za hakovanja obaveštajna zajednica SAD „izbija“ više novca iz budžeta\nUživo: Neredi i pucnjava u izraelskom gradu /video, foto/


Lajčak: Nikoga neću prisiljavati na dogovor koji ne želi | Spor Srbije i Kosova News | Al Jazeera\nSpecijalni predstavnik Evropske unije za dijalog Srbije i Kosova Miroslav Lajčak poručio je večeras u Beogradu kako očekuje da se dijalog nastavi u julu i istakao da, kao posrednik, nije tu da bilo koga prisiljava na dogovor koji ne žele, već da pomogne da se postigne održivo rešenje prihvatljivo za “sve strane”.\nLajčak je u Beogradu, gdje boravi prvi put kao posrednik EU, a poslije sastanka sa predsednikom Srbije Aleksandrom Vučićem, rekao da je posvećen tome da se potpuno angažuje u nastavku dijaloga pod okriljem EU-a, bez daljeg odgađanja.\nTu je, kako je rekao, da pomogne da obje strane rade na postizanju sporazuma koji će normalizovati odnose i riješiti sve postojeće probleme i koji će biti održiv i prihvatljiv za region i članice EU-a.\n“Kao posrednik u dijalogu nisam ovdje da bilo koga prisiljavam na dogovor koji ne žele, nego da pomognem da se postigne rešenje i sporazum koji je prihvatljiv za obje strane”, rekao je Lajčak, prenosi Tanjug.\nOčekuje pregovore u julu\nKako je rekao, sa Vučićem je imao vrlo konstruktivan razgovor o sljedećim koracima, metodologiji, prioritetima i modalitetima, kao i ukupnim očekivanjima.\nDodao je da ne treba zaboraviti da je u posljednjih deset godina dijalog donio stvarne rezultate za narod na Kosovu.\nIstakao je i da je Srbija dio Evrope i da su problemi Srbije, kao i rješenja, i problemi i rješenja EU-a.\n“Vaša budućnsot je evropska. Znamo da je put Srbije kao EU visoko povezan sa dijalogom, to je jasno rečeno u Rezoluciji UN-a i svim odlukama. Želimo da Srbija napreduje ka EU i uvjeren sam da će stići tamo”, rekao je Lajčak.\nZa pravno obavezujući sporazum\nLajčak je također ranije rekao da je cilj dijaloga u kojem posreduje Unija da se dođe do pravno obavezujućeg sporazuma između Srbije i Kosova.\nSličan stav iznio je i Richard Grenell, sprecijalni američkog predsjednika Donalda Trumpa, koji je rekao da razmjena teritorije između Srbije i Kosova nikada nije bila Trumpova ideja.\nNekoliko dana prije posjete Srbiji Lajčak je boravio i na Kosovu gdje je izjavio da su stvoreni uslovi za nastavak dijaloga.\n“Svaki put kad nešto učinim, pokušavam da to učinim 100 posto, tako da sam posvećen obnavljanju dijaloga i pružiću pomoć stranama da dođu do sporazuma kojim bi se normalizovali odnosi Kosova i Srbije, uz stabilan i prihvatljiv sporazum”, rekao je Lajčak na konferenciji za novinare na kraju svoje prve posjete Kosovu u svojstvu predstavnika EU-a za dijalog.\nPredsjednik DSK ocijenio je da je važno i da se dogovor sa Srbijom postigne prije izbora novog predsjednika Kosova.


CRTA :I “dobronamerni savet” je pretnja na koju se ne sme pristati - CRTA\nViše od 100 napada i pritisaka zabeleženo je u proteklih godinu dana na organizacije, neformalne grupe i pojedince u Srbiji koji se bave aktivizmom, bore se za ljudska prava, ukazuju na korupciju, upiru prstom u institucije koje ne rade u interesu građana. A upravo te institucije trebalo bi da rade u interesu građana.\nI ti pritisci su najrazličitiji, od onog što bi se nazvalo „dobronamernim savetom“, preko uvreda i pretnji fizičkim obračunom, do toga da baš te institucije koje bi trebalo da štite građane postaju deo ovog problema i mehanizam kojim se pokušavaju zastrašiti oni koji su odlučili da deo svog vremena posvete rešavanju društvenih problema, borbi za bolje društvo, protiv zarobljene države.\nDa li znamo šta je sve pretnja?\nKomitet pravnika za ljudska prava – YUCOM pokrenuo je platformu „Solidarno za prava svih“ na kojoj beleži sve vrste napada na građanske aktiviste, poput fizičkih napada na lica i imovinu, pretnje, napade putem medija i društvenih mreža, kao i pravne radnje koje se mogu smatrati pritiskom kao što su pokretanje postupka pred sudom, učestali inspekcijski nadzor i slično.\nMilena Vasić, advokatica YUCOM-a kaže da aktivisti često nisu ni svesni da je ono što su doživeli u stvari napad.\n„Tek kad sve te napade vidite na jednom mestu, onda postanete svesni o kojoj količini pritisaka se tu radi. Radeći na ovoj mapi razgovarali smo sa brojnim aktivistima i moram da priznam da nam je puno njih nakon tog razgovora, kad smo im objasnili šta sve predstavlja pritisak, reklo da nisu znali da su ga doživeli. Na primer, inspekcijski nazdor koji veoma dugo traje ili neka dobacivanja na ulici, to ljudi nisu prepoznavali kao pritisak, već kao nešto na šta su oni pristali da će im se dešavati kad su odlučili da se bave aktivizmom“, navela je Vasić na konferenciji “Građani imaju moć” koju je organizovao Beogradski centar za bezbednosnu politiku.\nOna je dodala i da su u 30 slučajeva zabeležili da su mediji bili ti nosioci pritiska, praveći negativnu atmofseru u društvu i o aktivistima stvarali sliku da su izdajnici, urušavajući im ugled.\nMeđu onima koji su upravo to doživeli da posle medijske kampanje dobiju pretnje, i to na javnom mestu, je Nikola Kolja Krstić iz smederevskog pokreta Tvrđava.\n„Svojevremeno smo organizovali protest, a tom protestu je prethodila jedna stravično negativna kampanja. Nakon toga imao sam situaciju da me je u lokalnom pabu napao čovek. Psovao me, pretio zato što je on poverovao u to da ja hoću da mu zatvorim Železaru, da mu ugrozim egzistenciju. To je bila posledica medijske satanizacije“, ispirčao je Krstić.\nNa čijoj su strani institucije?\nOsećaj da ih institucije ne štite već da su one deo problema, prisutan je kod velikog broja aktivista, a da je sumnja opravdana pokazuje i sve više slučajeva institucionalnih pritisaka, odnosno da su institucije i funkcioneri ti koji pokreću sudske procese protiv aktivista.\nUpravo na ovo ukazuje Uroš Mišljenović iz organizacije Partneri Srbija.\n„Ono što nas plaši jesu pravni procesi koji se vode protiv aktivista. U drugim državama ako aktivista dobije tužbu od neke korporacije zato što im petlja po tome šta ispuštaju u reku, možete da se uzdate da će pravni sistem tog aktivistu zaštititi, ako su argumenti na njegovoj strani. Ovde imamo situaciju da takve postupke protiv aktivista pokreću funkcioneri i državni organi. Mi imamo primer da je Zavod za sport i medicinu sporta u Beogradu podneo krivičnu prijavu protiv aktiviste koji se bavio zaštitom životne sredine u Košutnjaku. U jednom gradu imali smo slučaj da je prvobraniteljka pokrenula krivičnu prijavu pritiv aktiviste“, rekao je Mišljenović.\nIako je dobio pretnje, Krstić kaže da neke nije prijavljivao jer nije video da to ima poentu.\n„Nažalot, mi nemamo osećaj da nas institucije štite nego da su deo problema. I onda smo u tom začaranom krugu. I kad govorimo o bezbednosti aktivista i kad govorimo o bezbednosti građana jer ima dosta građana koji nisu klasični aktivisti. Oni prosto iz nekog osećaja lokal patriotizma rade neke stvari i žele da nešto promene“, istakao je Krstić.\nPrijaviti svaku pretnju\nBez obzira što je poverenje u institucije malo, Uroš Mišljenović smatra da uvek u slučaju napada treba pokrenuti postupak, ali da je važno da se obezbedi mreža podrške.\n„Nije realno očekivati da sami aktivisti iznesu te postupke jer ako se uvuku u institucionalnu zaštitu svojih prava toliko će manje sati imati da se bave aktivizmom. Zato je potrebno da im budemo na raspolaganju u pružanju pravnih i svih drugih saveta“, rekao je Mišljenović.\nUpravo je zbog nepostupanja institucija i svih drugih problema sa kojima se suočavaju svi oni koji rade u skladu sa zakonima i pozivaju na odgovornost institucije i funkcionere, Beogradski centar za bezbednosnu politiku formirao Civilni odbor za zaštitu branitelja ljudskih prava i uzbunjivača.\nOdbor će se baviti svim problemima koji se odnose na sistemsko ugrožavanje bezbednosti rada branitelja ljudskih prava, praksu uzbunjivanja, rad nezavisnih novinara i ostalih koji su kritični prema vlasti.\nSve oni koji se osećaju ugroženo zbog svog aktivizma ili žele da javnost obaveste o zloupotrebama javnog dobra mogu da se jave na mejl [email protected]


PALMA: Deo crnogorskih političara predvođenih Milom Đukanovićem i Zdravkom Krivokapićem ZABIO NOŽ U LEĐA SRBIJI I SRPSKOM NARODU usvajanjem rezolucije koju nema ni Bosna i Hercegovina! - Informer\n09:50 Politika 1\nDeo političara Crne Gore, a ne narod Crne Gore, usvajanjem Rezolucije o zabrani negiranja genocida u Srebrenici, overili su Srbiju i srpski narod i zalepili mu etiketu koja ne stoji. Podsećam Mila Đukanovića i Zdravka Krivokapića, da su se tokom ratova na prostoru bivše Jugoslavije, Srbi i Crnogorci zajedno borili za očuvanje tadašnje zajedničke države i u Hrvatskoj i u Bosni i Hercegovini. Sada su Milo Đukanović i Zdravko Krivokapić usvojili Rezoluciju o zabrani negiranja genocida u Srebrenci koju čak nema ni Bosna i Hercegovina, na koju se ta rezolucija odnosi, rekao je predsednik Jedinstvene Srbije Dragan Marković Palma\n- Rezolucija u Skupštini Crne Gore je usvojena na predlog Bošnjačke stranke, a uz pomoć Albanske nacionalne stranke i svih onih kojima ne odgovara jaka i stabilna Srbija i jak i stabilan region. Mnogo brakova i prijatelja ima između srpskog i crnogorskog naroda i ovi koji donose ovakve odluke rade na štetu oba naroda - kaže Palma.\nNE MOGU OPROSTITI SRBIJI USPEH\n- Srbiji ne odgovara nestabilnost na Balkanu i Srbija svakog dana poziva sve na saradnju, što se videlo i kroz inicijativu “Mini Šengen”. Zanimljivo je da su protiv inicijative “Mini Šengen” bile vlasti u Podgorici, Prištini i Sarajevu, a čak je i Tirana bila za, kao i Skopje. Ova Rezolucija koja je usvojena u Podgorici je pokazatelj da deo crnogorskih političara ne može oprostiti Srbiji uspeh i činjenicu da, iako je Crna Gora član NATO pakta, koji ju je bombardovao kao i Srbiju, Srbija daleko brže napreduje u ekonomskom i svakom drugom smislu. Srbija je u najtežim trenucima korona krize pomogla Crnoj Gori spašavanjem njenih građana doniranjem vakcina protiv korona virusa. A ti koji su se prvi vakcinisali vakcinama koje je poklonila Srbija, sada su usvojili rezoluciju koja je usmerena protiv srpskog naroda. Crna Gora će sada obeležavati 11. jul kao Dan sećanja na žrtve Srebrenice, a šta je sa žrtvama Oluje, Bljeska, Kravice, Bratunca, na Kosovu i Metohiji, agresije NATO pakta, gde ima i mnogo Crnogoraca. Čak su i svoje žrtve zaboravili zato što je neka ambasada u Podgorici naredila Zdravku Krivokapiću i Milu Đukanoviću da usvoje ovakvu rezoluciju. A ti Zdravko Krivokapiću, kleo si se u pokojnog Mitropolta Amfilohija. Šta misliš šta bi ti sada rekao - pita Marković.\n23:20 Politika 2\n23:12 Politika 8\n22:47 Politika 11\n22:46 Balkan 2\n22:40 Balkan 4\nCrna Gora Dragan Marković Palma rezolucija o Srebrenici zdravko krivokapić\nSta znaci CRN? Crn gavran - crnogorci crnji. Ovim su oni zabili noz sebi u srce jer, zna svet gde su bili 1991, 1999, zato im rezolucije nece oprati crnu dusu, samo ce i njih staviti uskoro na listu onih koji su cinili genocid. Ili, morace crnogorci ispuniti svaki zahtev svojih zapadnih vladara pod pretnjom da ce se naci na listi onih koji su pocinili genocid. (Ovo i jeste ucinjeno na zahtev zapada da bi Milo jos malo milo crnom C.G.) Zamislite da Turska jevreje osudi da su pocinili genocid nad arapima i donese takvu rezoluciju? Jevreji i Srbi su dva naj stradalnija naroda u evropi nad kojima se u par navrata pocinio genocid, dva naroda koja su bila dovedena pred istrebljenje, a nasi dzelati svoje ruke peru tako sto svoja dela podmecu nama. Crna Goro, crnja si od noci, da znas sta si ucinila, u more bi se sama prevrnula da te gnev cara nebeskog ne stigne.


Za četiri godine 5.000 besplatnih usluga – Sandžak PRESS\nZa četiri godine 5.000 besplatnih usluga\nBijelo Polje – U okviru projekta javnih radova koji realizuje biro rada u partnerskom odnosu sa lokalnom samupravom i JKP „Lim” radi uslužni servis koji zapošljava deset majstora. Servis je tokom nepune četiri godine pružio građanima 5.000 besplatnih usluga iz oblasti zanatske djelatnosti.\n– Ovdje su angažovani radnici sa 25 i više godina staža koji su tranzicijom ostali bez posla, a kao starija lica spadaju u kategoriju teže zaposlivih. Plate za radnike obezbjeđuje Zavod za zapošljavanje, prostorije i grijanje plaća opština. Mi usluge pružamo licima u stanju socijalne potrebe, penzionerima sa niskim primanjima, ali i budžetskim ustanovama. Građani su više nego zadovoljni radom naših majstora koji pored visoke stručnosti i bogatog iskustva imaju ljubazan i kulturan odnos prema onima kojima pružaju usluge – kaže za Pobjedu koordinator Uslužnog centra Ismet Stanić.\nKoliko su majstori vodoinstaleri, električari i varioci ovog servisa potrebni građanima najbolje potvrđuje peticija od preko 800 potpisa kojim se traži od nadležnih da produže ovaj javni rad.\n– Na području bjelopoljske opštine pored četiri državna javna rada realizujemo još 13 lokalnih javnih radova. Javni rad u okviru uslužnog servisa spada u uspješne i, pokazalo se, višestruko korisne javne radove. Teže zaposliva lica su radno angažovana, građani dobijaju kvalitetne usluge i pokazali smo kako se mogu organizovati stručni radnici koji su ostali bez posla. Međutim, pitanje je da li će biti sredstava da se ovaj javni rad nastavi. Mi ćemo proslijediti zahjev Zavodu za zapošljavanje Crne Gore, jer sadašnji ugovor ističe 15. septembra – kaže za Pobjedu direktor biroa rada u Bijelom Polju Danilo Vojinović.\nAko besparica ugasi ovaj javni rad, građani koji ne mogu da plate opravke u stanu biće uskraćeni za kvalitetne i zanatske usluge, a stručni majstori će ponovo biti na evidenciji nezaposlenih.


Mandić i Prlainović: Spektakl - Crna Gora veliki rival - Soskanal\n» Mandić i Prlainović: Spektakl - Crna Gora veliki rival\nObjavio Bojan Pavlović 22/01/2016 - 16:47\nMandić i Prlainović: Spektakl - Crna Gora veliki rival\nBEOGRAD - Srpski vaterpolisti Dušan Mandić i Andrija Prlainović poručili su danas da se raduju finalu Evropskog prvenstva protiv Crne Gore i najavili spektakl pred 16.000 gledalaca u Kombank areni.\nMandić, koji je rođen u Kotoru, istakao je da mu je drago što je Crna Gora ušla u finale, mada mu je sa sportske strane bilo svejedno, jer je i Mađarska fenomenalna ekipa.\n"Crna Gora je pokazala da je trenutno bolja od Mađarske, a protiv Italije da imaju neverovatan karakter. Očekujem sjajnu atmosferu, proširuje se Arena, biće 16.000 ljudi, nikad više nisam uživao u vaterpolu nego sad, stvarno je privilegija i čast", rekao je Mandić Tanjugu.\nPrlainović, koji je karijeru započeo u Herceg Novom, kaže da su Crnogorci iz utakmice u utakmicu dizali formu, da su četvrtfinale i polufinale odigrali zaista dobro i da će sigurno da budu veliki rival.\n"Srećom, i mi smo podigli formu u poslednja tri-četiri dana, dobro smo igrali protiv Rusije i Grčke i ulazimo u finale sa jednom dozom optimizma i samopozdanja. Rival su po meri, u odnosu na ono što su pokazali zasluženo su u finalu", konstatovao je Prlainović.\nFinale između Srbije i Crne Gore igra se sutra od 17.45 sati.


Camović će učestvovati na konferenciji u Gdanjsku\nPreko 150 novinara, predstavnika medijskih organizacija, savjeta za samoregulaciju, kao i akademika, političara i boraca za ljudska prava učestvovaće na dvodnevnoj konferenciji „Oslobodite evropske medije“, koja će se održati 15. i 16. februara u Gdanjsku, Poljska. Konferenciji će, pored ostalih, prisustvovati i predsjednica Sindikata medija Crne Gore, Marijana Camović.\nPredstavnici Evropske federacije novinara i Sindikata medija gostovali na Fakultetu političkih nauka\nPredstavnik Evropske federacije novinara (EFJ), Mehmet Koksal održao je danas predavanje na Fakultetu političkih nauka, povodom Dana novinara Crne Gore.\nOn je studente upoznao sa radom EFJ, situacijom u kojoj se nalaze novinari širom Evrope, posebno u Turskoj, ali i sa načinima na koje mogu pratiti kršenja prava novinara i drugih medijskih radnika.\nPovodom Dana novinara poslanicima dostavljeni predlozi za izmjene medijskih zakona\nSMCG: Promijeniti zakone o medijima i o elektronskim medijima\nSindikat medija Crne Gore (SMCG) dostavio je danas, na Dan novinara Crne Gore, svim poslanicima crnogorske Skupštine predloge za izmjene medijskih zakona. Sindikat je od poslanika zatražio da izmijene zakone o medijima i elektronskim medijima.\nPodršku SMCG dali su predstavnici Evropske federacije novinara (EFJ), Mreže za etičko novinarstvo (EJN), Udruženja novinara Kosova i sindikata novinara Hrvatske i Srbije.\nSa zajedničkog konsultativnog odbora civilnog društva EU i Crne Gore, crnogorskim vlastima poslat zahtjev\nČlanovi Zajedničkog konsultativnog odbora civilnog društva Evropske unije i Crne Gore (ZKO) u Deklaraciji usvojenoj na decembarskom sastanku zahtijevali su od crnogorskih vlasti da obezbijede zakonski okvir u cilju osiguravanja nezavisnosti novinara i urednika od menadžera, vlasnika medija i oglašivača, da pruže zaštitu od neetičkog ponašanja i redukuju cenzuru i samocenzuru.\nU zajedničkoj Deklaraciji usvojenoj nakon sastanka održanog 19. decembra u Briselu članovi ZKO pozvali su crnogorske vlasti da obezbijede puno poštovanje radničkih prava u medijskom sektoru.\nSMCG predstavio predloge za izmjene zakona o medijima i o elektronskim medijima\n„Zakon o elektronskim medijima potrebno je izmijeniti i propisati obavezu da opštine moraju utvrditi minimalan iznos godišnjeg budžeta za finansiranje lokalnih javnih emitera, kako bi se konačno obezbijedila njihova održivost“, saopšteno je na predstavljanju pravne analize o položaju lokalnih javnih emitera i prava novinara u medijskim zakonima Crne Gore, koje je održano u Podgorici.


LSV: Vozovi spori, a obećanja idu brzinom od 200 kilometara na sat | Autonomija\nLSV: Vozovi spori, a obećanja idu brzinom od 200 kilometara na sat\n“Očekujemo od ministara da vode realnu politiku, a ne da se bave naučnom fantastikom”\nLiga socijaldemokrata Vojvodine (LSV) saopštila je danas da su brzine vozova na prugama u Vojvodini veoma male, a istovremeno ministri obećavaju da će vozovi ići brzinom od 200 kilometara na sat.\n“Očekujemo od ministara u Vladi Srbije da vode realnu politiku u interesu građana, a ne da se bave naučnom fantastikom”, naveo je LSV u saopštenju za javnost.\nMinistarka saobraćaja Zorana Mihajlović najavila je da će u novembru mesecu započeti radovi na modernizaciji pruge Beograd – Stara Pazova, nakon čega će vozovi na toj relaciji voziti brzinom od 200 kilometara na sat.\n“Ove informacije dolaze u trenutku kada je prosečna brzina vozova na prugama Srbije 42 kilometra na sat. Na velikom delu deonica dozvoljena je brzina od svega 10 kilometara na sat”, naveo je LSV u saopštenju za javnost.\nTa stranka je navela da vožnja na liniji Zrenjanin – Kovačica traje gotovo 90 minuta, a radi se o mestima koja su udaljena svega 40 kilometara, dok vozu na relaciji Kikinda – Zrenjanin treba 2 sata i 15 minuta da bi stigao na odredište, a autobusom se ta relacija pređe za 50 minuta.\n“Za početak, država bi trebalo da učini sve da poveća prosečnu brzinu na svim prugama u Srbiji sa 42 na 82 kilometra na sat, a obećanja o svetlosnim brzinama na našim prugama da ostave za neka druga vremena”, piše u saopštenju.


Sa prednjim delom nalik modelu P1, širokim branicima, prilagođenim točkovima i velikim zadnjim krilom, ovaj crni McLaren 650S Spider izgleda kao da će se u svakom momentu pretvoriti u Bamblbijevu najgoru noćnu moru.\nSmešten na S216-ECL Forgiato 2.0 točkovima, ovaj automobil je definitivno sastavljen od strane ili za nekoga ko je mislio da 650S Spider automobil može imati koristi od daleko agresivnijeg izgleda, koji sada vidimo.\nOvaj model takođe poseduje i pravu betmobil vibraciju takođe, sa svojim crnim tonom, kako spolja tako i unutra, a tu je i činjenica da model deluje zaista nisko, toliko da gotovo grebe po tlu.\nSve to na stranu, nismo sigurni koliko je modifikacija performansi automobil dobio sudeći po njegovoj širokoj karoseriji i velikom repnom krilu. Sve što znamo o ovom modelu jeste, da je on u svojoj fabričkoj formi već jedan od najbržih kabriolet superautomobila na svetu.\nSa 650 ks i 678 Nm obrtnog momenta na raspolaganju, ovaj automobil u netaktnutom stanju dostiže stotku iz stanja mirovanja za tri sekunde ravno, pre nego što ubrza do maksimalnih 330 km/h, što je za tri km/h sporije od kupe varijante.\nBilo kako bilo, ovo je sigurno jedan od najzlokobnijih McLaren modela koje smo do sada videli, a ovo smatramo komplimentom.


Francuska Akademija razmatra uvođenje ženskog roda za zanimanja | Novine Toronto\nFrancuska Akademija koja je zadužena za rečnik francuskog jezika, razmatra izveštaj u kojem se predlaže ženski rod za zanimanja što je dugo bila prava tabu tema u instituciji koju je u 17. veku osnovao kardinal Rišelje.\nIzveštaj od oko 20 strana danas treba da bude predstavljen "besmrtnicima" kako zovu članove Akademije. Izveštaj je sastavila komisija koju čine predsedavajući Gabrijel de Blogli (87), spisateljica Danijela Salnav, pesnik britanskog porekla Majkl Evdards i spisateljica Dominik Bona.\nBona, koja je bila biograf pisca Romena Garija, već odavno predlaže debatu o ženskom rodu profesija. Mnogi su naveli da muški rod za zanimanja nije neutralan jer je rod koji je dominantniji u jeziku.\nAkademija je 2014. godine saopštila da se dozvoljava ženski rod za neke profesije, ako je menjanje roda u duhu jezika i u skladu s opštim pravilima gramatike. Međutim, kategorički se ne slaže da ženski rod bude stavljen mimo opštih jezičkih pravila, jer to smatra "jezičkim varvariznom".\nU francuskom rečniku na primer postoji reč "ambasadorka" ali ne označava ženu diplomatu već suprugu ambasadora.


Komšić: Nedopustiva saradnja Republike Srpske i Srbije u oblasti namjenske industrije\nFoto: N.N. | Komšić: Nedopustiva saradnja Republike Srpske i Srbije u oblasti namjenske industrije\nTanjug 18.06.2018 14:46\nSARAJEVO - Predsjednik Demokratske fronte Željko Komšić pozvao je danas Predsjedništvo BiH da hitno reaguje i zaštiti interesa države jer smatra nedopustivim unapređenje saradnje Republike Srpske i Srbije u oblasti namjenske industrije.\nKomšić, koji je najavio kandidaturu za člana Predsjedništva BiH iz reda hrvatskog naroda tu saradnju tumači kao da Srbija, kako kaže, "naoružava separatistički režim Milorada Dodika", prenio je sarajevski portal Klix.ba.\n"Nedopustivo je da ministarstvo jedne susjedne zemlje koja se obavezala na poštovanje Dejtonskog mirovnog sporazuma, naoružava Dodikov separatistički režim, ulažući pri tom 14 milona KM. Entitet Republika Srpska nema svoju vojsku, pa se stoga postavlja pitanje da li će Vojska Republike Srbije ponovo dejstovati u Bosni i Hercegovini. Mi vrlo dobro znamo kako su se ta dejstva u prošlosti manifestovala, genocidom i etničkim čišćenjem", rekao je Komšić.\nKomšić, koji je bio član Predsjedništva BiH u prethodnom mandatu, smatra i da je zabrinjavajuća odluka o uništenju 8.300 tona municije i 40.000 pušaka u vlasništvu Oružanih snaga Bosne i Hercegovine, dok istovremeno, kako tvrdi, Srbija naoružava "Dodikov militaristički nastrojen režim".\nTvrdi i da Srbija ne može da potpiše ovakav sporazum sa Reublikom Srpskom.\nPrema njegovom tumačenju, takav sporazum bi jedino mogao da se potpiše sa državnim institucija BiH, Predsjedništvom ili Savjetom ministara i državnim parlamentom.\n"To je tako definisano po zakonu koji reguliše zaključenje međunarodnih sporazuma i ugovora. Unilateralni pokušaj potpisivanja sporazuma je skandalozan. Pozivam Predsjedništvo BiH na reakciju i na zaštitu interesa države", naveo je Komšić.\nBlog ambasadora Erika Nelsona: Građani BiH se s korupcijom bore svakodnevno


LAJKOVAČKI ODBOR SNS OBELEŽIO SLAVU - LAJKOVAC NA DLANU\nPo dvanaesti put od svog osnivanja, Srpska napredna stranka obeležila je danas svoju slavu Svetu Petku.\nOpštinski odbor Srpske napredne stranke u Lajkovcu obeležio je slavu činom rezanja slavskog kolača obavljenim u stranačkim prostorijama, shodno okolnostima bez masovnijeg okupljanja i u uz poštovnje svih mera.\nObred rezanja slavskog kolača obavio je sveštenik Tomislav Cvetinović, starešina crkve lajkovačke, koji je prisutnima uputio i prigodnu besedu.\nČlanovima i simpatizerima stranke, kao i svim vernicima pravoslavne hrišćanske vere ovaj veliki hrišćanski praznik i njihovu krsnu slavu čestitao je prvi čovek lajkovačkog SNS Nenad Džajević, napominjući da je ove godine situacija sa koronavirusom naložila da se i slava stranke obeleži skromno, u prisustvu svega nekoliko ljudi, naglašavajući da je sada najbitnije zdravlje ljudi i izrazio nadu da će već sledeće godine slava stranke biti obeležena na način koji i dolikuje.\nPovodom slave SNS Prepodobne mati Paraskeve, u narodu poznate kao Sveta Petka, u izjavi za medije lider lajkovačkog SNS Nenad Džajević je podsetio, da stranka iza sebe ima sjajnu godinu, odlične rezultate na izborima i ubedljivu pobedu na svim nivoima i dodao: “Ono što je obeležilo ovu godinu na svim poljima je svakako epidemija, odnosno pandemija COVID – 19, tako da je to izmenilo i dinamiku i ustaljen način ukupnog života. Neminovno, mi smo se prilagodili tome i nastavljamo dalje. Ono što je važno, jeste da ostanemo odgovorni, dosledni, da poštujemo sve mere, kako bi prevazišli ovu pošast, koja nas je zatekla i u Lajkovcu i u svetu. Takođe je važno i da u ovoj situaciji budemo solidarni, kako kolektivno, tako i individualno. Opština Lajkovac u ovoj situaciji izdvaja značajna sredstva za prevazilaženje krize i za pomoć najugroženijim slojevima društva. Tu je i država na visini zadatka, odvaja značajna sredstva za pomoć na svim poljima, i privredi i stanovništvu. Pratimo stanje i potrebe stanovništva na području opštine Lajkovac i spremni smo da reagujemo u svakoj situaciji, kao što smo to činili i do sada.”\nI u ovim “koronima uslovima” slava SNS je u Lajkovcu dostojno obeležena.


Pogledajte poređenje grafike između PS4 Pro i PC verzije igre Horizon Zero Dawn - PLAY!\nSoni i Guerrilla Games su prošle nedelje konačno rešili da otkriju kada će PC publika moći da zaigra jednu od najboljih PS4 ekskluziva i to ne putem emulatora i servisa.\nHorizon Zero Dawn će se na PC-u pojaviti 7. avgusta sa nizom dopuna za ovu platformu, kao i pridodatim DLC sadržajem. Uz datum izlaska je stigao i trejler koji bolje upućuje na dodatke koje nosi PC verzija, što je poslužilo za poređenje grafike između dveju platformi.\nNe radi se o zvaničnom poređenju, ali je jutjuber Cycu1 iste scene iz PC trejlera uporedio sa grafikom viđenom u verziji igre za Playstation 4 Pro konzolu. Iako smo očekivali da će PC verzija biti znatno unapređenija u odnosu na konzolnu, to nije slučaj, ali opet postoje delovi igre gde je prikaz na PC-u bolji od grafike na četvorci.\nPC i PS4 Pro verzije su praktično identične, dok u pojedinim segmentima prikaz na računarima izgleda bolje zahvaljujući dinamičnoj vegetaciji i boljim refleksijama, gde se lica i slično vide svetlije/jasnije. Naravno, benefiti koji nisu vidljivi, a i te kako znače za PC publiku su otključani frejmrejt sa visokim rezolucijama igranja.\nNaravno, i bez značajnih grafičkih unapređenja, Horizon Zero Dawn izgleda izuzetno impresivno i jedva čekamo da dođe taj 7. avgust, pa da iskusimo avanturu na računarima.\nRelated Items:grafičko poređenje, grafika, Guerrilla Games, Horizon Zero Dawn, Horizon Zero Dawn PC, PC, PS4 Pro vs PC


Od ugovora sa Turcima, džihadisti zarade deset miliona dolara nedeljno\nNemački list "Bild" tvrdi da turski biznismeni zaključuju ugovore sa džihadistima za isporuke nafte, od čega Islamska država dobija deset miliona dolara sedmično.\n"Pretnjama Islamske države neka se bave obaveštajne službe"\nVojno-politički analitičar Miroslav Lazanski rekao je da bezbednosne službe treba da se bave najnovijim pretnjama koje je Islamska država uputila Srbiji i BiH.\nUhapšena džihadistkinja - opasni bombaš samoubica\nDržavljanka Srbije, sledbenica Islamske države E. Đ. (21), uhapšena je sredu u naselju Kalesija u BiH u akciji SIPA s kojom su srpske obaveštajne službe razmenjivali podatke o njoj. Ona je...\nKameron objasnio: Evo zbog čega moramo da udarimo na džihadiste\nBritanski premijer Dejvid Kameron naveo je razloge zbog kojih Velika Britanija treba da se priključi vazdušnim napadima na položaje Islamske države u Siriji. Kameron je ponudio odgovore na sedam...\n"Amerika je spremna da sarađuje sa Rusijom, ali..."\nSAD su spremne da pozovu Rusiju u koaliciju protiv terorističke organizacije Islamske države, ali smatraju da Moskva za to nije spremna, izjavio je predstavnik Bele kuće Džoš Ernest.\nBalkan - novi front kalifata Islamske države\nVIDEO: Jeziva mapa terorističkih napada u poslednjih 35 godina\nPod uticajem nedavnih napada u Parizu, svet je počeo da se priseća svih terorističkih napada godinama unazad. Tako se na Jutjubu pojavio snimak koji pokazuje kada i gde su se dogodili...\nI Beč i Berlin mete ID?\nOpasnost od terorističkih napada postoji očigledno i u Austriji, pošto su obaveštajne službe pronašle mape Beča i Berlina, kod jedne grupe izbeglica, ukazuje bečki dnevnik "Kronen cajtung".\n"Siriji nema mira bez Asada"\nNapadi u Parizu su pomogli Zapadu da shvati da je prioritet u Siriji borba protiv Islamske države, a ne svrgavanje predsednika Bašara el Asada, izjavio je ruski ministar spoljnih poslova Sergej...


Promijenjena odluka o cijenama, stariji mogu dva dana napolje... - NTV Arena Bijeljina\n“Nismo htjeli da idemo sa dužim rokovima, želimo da pratimo situaciju i u skladu s tim donosimo odluke”, istakao je Višković na konferenciji za novinare poslije sjednica Republičkog štaba za vanredne situacije i Vlade Republike Srpske.\n“Usvojena je nova odluka koja podrazumijeva da će marže biti postavljene na nivo od 5. Marta i da će biti proširen broj proizvoda”, rekao je Višković.\nOn je pojasnio da će se na taj način izbjeći priča da su nabavne cijene u međuvremenu porasle.\nVišković je dodao da će u narednih 14 dana biti dozvoljeno osobama sa navršenih 65 godina i starijim kretanje utorkom i petkom od 7.00 do 10.00 časova.\n“U petak, 10. aprila, je rok kada će biti isplata penzija u Srpskoj, a penzioneri su najvećim dijelom u ovoj kategoriji, tako da im omogućimo da mogu podići penzije, plate obaveze i nabave osnovne životne namirnice”, rekao je Višković, koji je i premijer Srpske.\nOn je zamolio ostale građane da u ovom terminu i danima omoguće penzionerima da nesmetano obave svoje obaveze i da ne prave gužve, a time i da spriječe moguće ugrožavanje njihovog zdravlja.\nVišković je istakao da će starosna granica za stanovnike ruralnih područja biti 75 godina. Kako bi im omogućili da obavljaju poslove na imanjima. Kao i da će pčelarima biti omogućeno obavljanje poslova u pčelinjacima, s tim da uz sebe moraju imati rješenje koje posjeduju, a koje bi mogli pokazati kontrolnom organu.\nOn je naveo da će objektima koji se bave prodajom tehničke robe, građevinskog materijala, vodoinstalacija i elektroinstalacije biti dozvoljen rad da bi bilo omogućeno uslužnim djelatnostima koje rade druge poslove, da nabave potrebne proizvode za svoju proizvodnju.\nPrema njegovim riječima, biće omogućen i rad pijaca. Uz striktno poštovanje mjera nadležnog ministarstva, jer će u suprotnom ova mogućnost biti ponovo ukinuta.\nVišković je najavio da će zatražiti od premijera Federacije BiH da se ispoštuje dogovor u vezi sa sanitarnom inspekcijom na granicama, s obzirom da na pojedinim graničnim prelazima u FBiH sanitarni inspektori ne izdaju potrebna rješenja o izolaciji, već samo usmeno saopštavaju ljudima da se jave u lokalne domove zdravlja.\nOn je pojasnio da se zbog toga pravi problem u Republici Srpskoj kada je riječ o smještaju lica u karantine i sprovođenju mjera.\nGovoreći o studentima i zakonskom aprilskom roku za polaganje ispita, premijer Srpske je rekao da će ovaj ispitni rok biti održan kada za to budu stečeni uslovi.\n“U zakonu je jasno rečeno aprilski ispitni rok, bez datuma i vremena kada će biti održan. Cijeneći da se zbog situacije koju imamo u Srpskoj ovaj ispitni rok neće moći održati u aprilu, ali ne želeći da uskratimo studente, taj rok će biti održan onda kada se za to budu stekli uslovi”, istakao je Višković.\nOn je saopštio da je od početka krize izazvane pojavom virusa korona do danas iz budžeta Srpske za zdravstveni sektor izdvojeno 30 miliona KM za nabavku neophodnog materijala da bi ovaj sektor nesmetano funkcionisao.\n“Na sreću, održavamo naš zdravstveni sistem i nemamo nekih posebnih problema”, poručio je Višković.\nOn je podsjetio da su proteklih dana isplaćene i martovske obaveze koje se odnose na prevoz učenika i ostalo.\nVišković je rekao da će u četiri federalne opštine sa većinskim srpskim stanovništvom Vlada Srpske dostaviti 50 tona brašna da bi pomogli srpskim povratnicima.\nOn je dodao da će ista podrška biti upućena i malim, rubnim opštinama u Srpskoj, gdje postoji problem nabavke ove osnovne životne namirnice.\nUpitan da li će biti određene pomoći privatnim vrtićima i frizerskim salonima, Višković je rekao da će biti obuhvaćeni određenim mjerama pomoći.\n“Frizerski saloni neće biti otvoreni, jer struka preporučuje da budu zatvoreni, jer su to mjesta visokog rizika za širenje virusa”, rekao je Višković.\nOn je zahvalio građanima Srpske na poštivanju preduzetih mjera, te ih pozvao na razumijevanje i njihovo dalje poštivanje da bi zaštitili sebe i svoje porodice, te da bi se na kraju moglo konstatovati da je virus korona pobijeđen sa što manje žrtava.\nPočelo izdavanje zahtjeva za regresirano gorivo /VIDEO/


Vučić o Bertašonu: Tražiću od MUP i BIA dodatna objašnjenja - Raskrikavanje\n20.02.2018. Marija Vučić Foto: KRIK\nVučić je naveo da novinari u Srbiji imaju pravo da slobodno rade bez bilo kakvih pritisaka službi i bezbednosnih organa, osim ako nisu počinili krivično delo. Siguran je, kaže, da će novinari i strani dopisnici moći apsolutno slobodno da rade svoj posao bez ograničenja.\n„Gospodin Bertašon nije i neće biti proteran iz Srbije, a dobro je što smo kao država razumeli da je neophodno uspostaviti sistem kočnica u delovanju pojedinih organa i institucija koje bi mogle da utiču na uskraćivanje prava na slobodu izražavanja”, kazao je je Vučić u pisanom odgovoru za Raskrikavanje.\nPodsetimo, belgijski novinar Filip Bertašon čitavu godinu je vodio pravnu bitku da ostane u Srbiji, u kojoj živi i radi deset godina, nakon što mu je odbijen zahtev za vizu jer ga je BIA procenila bezbednosnom pretnjom.\nNjegov slučaj o kome je juče pisalo Raskrikavanje, izazvalo je ogromnu pažnju javnosti, reagovala su novinarska udruženja, Reporteri bez granica i brojne političke stranke.\nSamo nekoliko sati kasnije, Bertašon je dobio poziv od MUP-a, odakle mu je boravišna viza naprasno odobrena jer su došli do “novih saznanja” u međuvremenu.


• Moda • Putari Kruševac-puta započeli štrajk 18.10.2011.\nRadnici preduzeća za puteve Kruševac-put stupili su juče u štrajk zbog neisplaćenih zarada, saopštio je Samostalni sindikat putara Srbije. Radnici preduzeća za puteve Kruševac-put stupili su danas u štrajk zbog neisplaćenih zarada, saopštio je Samostalni sindikat putara Srbije.Posla ima dovoljno i u tom preduzeću se radi "od jutra do sutra", ali bez zarada, ističe sindikat.\nZarade i ostala primanja, kako je navedeno, kasne mesecima, a agonija jednog od najboljih putarskih preduzeća počela je sa njegovom privatizacijom.\n"Vlasnici koji su se smenjivali u prethodnom periodu dizali su kredite i davali jemstva, tako da se zbog velike zaduženosti nalazi u nezavidnoj situaciji. Ne vidi se rešenje kako će preduzeće izaći iz dugova i kako sprečiti stečaj", ističe sindikat.\nRadnici zahtevaju, pored isplate zarada, da se rešavanjem problema dugova obezbedi dugoročno opstanak preduzeća i njihovih radnih mesta.\nVećinskiv vlasnik Kruševac-puta je firma iz Novog sada "Marked consulting & investment", navedeno je u saopštenju.


MOUNTAIN BIKE SCW 1 kompanije STRUCTURE CYCLEWORKS - Tech Lifestyle\nPočetna BICIKLIZAM MOUNTAIN BIKE SCW 1 kompanije STRUCTURE CYCLEWORKS\nKompanije neumorno rade tražeći sledeću veliku inovaciju vezanu za istraživanje otvorenih prostora, ali dugo nismo videli nešto što je interesantno kao ova nesvakidašnja sprava.\nU kompaniji Structure Cycleworks su odlučili da zanemare disciplinu tokom dizajniranja svog novog SCW 1 Foundation planinskog bicikla – to je zverska konstrukcija koja ne obraća pažnju na uvrežene konvencije.\nNa prvi pogled, SCW 1 izgleda kao svaki drugi bicikl za planinske staze, ukoliko posmatrate samo zadnji deo.\n„Šasija sa vešanjem“ koju je razvila kompanija i koja imitira sistem amortizera kod tradicionalnih downhill bicikala je redizajnirana, reformatirana i prebačena napred, i sada služi kao zamena za tradicionalnu teleskopsku viljušku.\nAko vam nije dovoljno to što ćete biti jedini biciklista na stazi sa ovakvim tehnološkim čudom, ne brinite, u kompaniji Structure Cycleworks nisu štedeli na delovima vrednim pažnje pored nove suspenzije.\nTočkovi „the Convert“ kompanije We Are One, Magura MT7 Pro klešta i ručice za kočnice, i SRAM Eagle XX1 pogon u kombinaciji sa Cane Creek perifernom opremom čine SCW 1 vrhunskim biciklom za sve vrste staza.\nMountain Bike SCW 1\nPrethodni tekstProizvođači automobila i tehnološki giganti se bore za poslednju granicu: komandnu tablu\nSledeći tekstPrvi Sony 4K HDR OLED televizori AG8 serije stižu u Srbiju


Kon: Epidemiološka situacija kritična, zakasnilo se sa pooštravanjem mera | Insajder\nEpidemiolog Predrag Kon ocenio je večeras epidemiološku situacija u zemlji kao kritičnu, "čak na nekim mestima katastrofalnu", zbog smeštaja pacijenata. On je rekao da se "svakako zakasnilo" sa pooštravanjem mera za suzbijanje poslednjeg talasa epidemije koronavirusa.\nKon je za televiziju N1 rekao da je medicinski deo Kriznog štaba za suzbijanje epidemije još od 6. novembra predlagao restriktivnije mere.\n"Jasno je da se situacija ipak nije razumela dovoljno. Tu ne učestvuje samo medicinski deo, a postoji i krajnje ozbiljna argumentacija u vezi sa ekonomskim aspektom jer imate ogroman broj ljudi koji bi trebalo da potpuno budu izbačeni iz poslovnih mogućnosti rada. Kada se neke mere ne prihvate od celokupnog Kriznog štaba, to je jednostavno tako, svako nosi svoj deo odgovornosti", rekao je Kon.\nNaveo je da je na današnjoj sednici Kriznog štaba doneta jedino odluka u vezi sa školama i vrtićima, kao i da nije bilo reči o zatvaranju uslužnih delatnosti, za šta se kakao je naveo, zalaže medicinski deo štaba.\n"Tražili smo zatvaranje, ne u 18 već u 17 časova, sa mnogo masovnijim zatvaranjem. Jasno je da je svima isti cilj, da se smanji broj kontakata i mogućnost prenosa virusa", rekao je epidemiolog.\nOcenio je da je trenutna epidemiološka situacija u Srbiji "vrlo kritična, čak negde i katastrofalna".\n"Katastrofalna znači da vi praktično nemate u ovom slučaju gde da smestite ljude. Katastrofalno je i što se neprekidno povećava kako broj umrlih, tako i registrovanih obolelih. To govorim za celu Srbiju, Beograd se tu nešto izdvaja. Rano je još govoriti o sigurnom zaravnjenju, ali do nekog zaravnjenja je došlo, ali može doći i do ponovnog povećanja", rekao je Kon.\nDodao je da već nedelju dana u Beogradu nema porasta iz dana u dan, ali da se broj održava na visokom nivou.\nUpitan o nepoštovanju mera tokom sahrane patrijarha Irineja, Kon je rekao da je upozoravao da je masovno prisustvo sahrani epidemiološki neprihvatljivo.\n"Ja nisam kao pojedinac ništa drugo nego član Kriznog štaba, nemam nikakvu poziciju da mogu na nešto da utičem. Ja utičem na samoj sednici i kroz komunikaciju sa kolegama i drugačiji način da utičem nemam, a svoj deo odgovornosti nosim, i ne mogu više od toga", rekao je Kon.\nDodao je da će se posledice nepridržavanja epidemioloških mera tokom sahrane manifestovati za oko sedam dana.


Priština zaigrala otvorenih karata - Sputnjik Srbija\n08:19 17.09.2016 (osveženo 14:28 17.09.2016) Preuzmite kraći link\nPriština hoće mirovni plan, a ne dijalog sa Srbijom, i to sporazum sličan onom kakav su posle Drugog svetskog rata potpisale Nemačka i Francuska, koja je u ratu bila pod nemačkom okupacijom. Kosovski analitičari smatraju da bi takav sporazum imao smisla jer je i Kosovo u obe Jugoslavije i u Srbiji — bilo okupirano.\nZašto je Priština ravnodušna prema sprovođenju briselskog sporazuma, napokon je postalo jasno. Karte je na sto položio kosovski ministar spoljnih poslova Enver Hodžaj rečima da „Kosovo ima svoj koncept za odnose sa Beogradom, koji se ne bazira samo na dijalogu“, već da je uveren da bi, ako EU bude to podržala, za tri do četiri godine mogao da bude postignut „mirovni sporazum“ koji bi bio — rešenje. Da bi bilo jasnije na kakav sporazum misli, Hodžaj je kao primer naveo „Jelisejski“ — onaj koji su Nemačka i Francuska potpisale posle Drugog svetskog rata.\nDa je konačni cilj Prištine paraf sa Srbijom o međusobnom priznanju, nije neka tajna, ali prvi put javno i jasno izrečen stav da je pregovora dosta, navodi na više stvari:\nDa li Priština na ovaj način poručuje EU da su završili sa briselskim pregovorima? Prelaze li u ofanzivu „priteravanja“ EU i Srbije uza zid do konačno prizna Kosova?\nA što je najvažnije, da li EU zbog sveukupne unutrašnje situacije može da se odluči da u ovome podrži Kosovo, prihvatajući predlog Prištine, čime bi definitivno stavila tačku na ovu priču? I zašto je Hodžaj kao primer naveo baš Jelisejski sporazum?!\nFadil Lepaja, direktor Centra za balkanske studije u Prištini, odgovarajući na pitanje da li Priština na ovaj način poručuje EU da su završili sa briselskim pregovorima, kaže da je „puno energije trošeno, sa sasvim zanemarljivim rezultatima“, uglavnom „zbog destruktivnosti srpske vlade, koja još nije spremna da sagleda novu realnost, i pokušava čas lukavstvom, čas pritiscima da sačuva neku ideju da je Kosovo Srbija“.\n„Zapravo se radi o tome da srpska vlada izbegava da se suoči sa prošlošću i da se distancira potpuno i jasno od politike koju je osudio ceo svet zbog sulude borbe za teritorije i zločina nad skoro svim svojim susedima“, nimalo diplomatski odgovara naš sagovornik iz Prištine.\nKad je reč o tome da li na ovaj način Priština prelazi u ofanzivu, „priteravanja“ EU i Srbije uza zid do konačnog priznanja Kosova, Lepaja zamenjuje tezu, pa kaže da „misli da je to poruka da nova evropska Srbija treba da satera uza zid staru, balkansku, srednjovekovnu Srbiju“.\n„Treba da gledamo u budućnost, uz izgradnju novih odnosa na evropskim principima, i zajedničke interese, ekonomske, pa i bezbednosne, zbog realnih pretnji od terorizma i organizovanog kriminala“, kaže prištinski analitičar.\nMeđutim, na pitanje da li EU zbog sveukupne unutrašnje situacije može da se odluči da podrži Kosovo, prihvatajući predlog Prištine o mirovnom planu, Lepaja ima spreman odgovor koji počinje tezom da „i u Evropskoj zajednici ima dosta besplodnih pregovora, koji i kad se postignu neki dogovori, ubrzo se toliko iskomplikuje da postaju bezvredni“.\n„Stvarno ne razumem kako jedna evropska Srbija može graditi odnose sa susedima na drugačijim osnovama nego na dobrosusedskim, te saradnji na svim poljima. To je i poruka da Kosovo zapravo treba i može da bude osovina saradnje ne samo između naše dve zemlje, nego i sa Albanijom, Makedonijom, tako što će se preneti poruka da umesto borbe za teritorije treba da gradimo demokratičnu, pravnu državu, ojačamo građanska i ljudska prava, te da uspostavimo nove odnose u regionu“, mišljenja je on.\nJelisejski sporazum, koji je Hodžaj uzeo za primer a koji je pomirio nekada fašističku Nemačku i Francusku, za Lepaju je samo dokaz da je tako nešto moguće.\n„Ja verujem da je to jedini put Srbije ka Evropi, ne uslovljen, već zato što je to stvarno u interesu građana Srbije. U ovom pitanju fašizam uopšte nije važan. Jednostavno se radi se o tome da je Nemačka tada okupirala Francusku, jer i kosovske institucije i građani nisu svojom voljom bili ni u jednoj Jugoslaviji, pa ni u Srbiji, i to su uvek doživljavali kao okupaciju. Priština ipak pravi neki kompromis, ostavljajući po strani sve što se desilo, a desilo se dosta toga strašnoga, i gledamo ka budućnosti, jer imamo više zajedničkih interesa nego da se bavimo prošlošću“, zaključuje Lepaja.\nPolitički analitičar Dragomir Anđelković kaže da princip Jelisejskog sporazuma za Srbiju može da bude prihvatljiv jer na taj način Albanci sa Kosova priznaju da su okupirali deo naše teritorije i činili zločine koji su vrlo slični onima koje su činjeni za vreme Drugog svetskog rata od nacističke Nemačke.\n„Sama stvar je više simbolična nego realna, ali nije loše ako su se oni već uhvatili tog simbola da ga i mi koristimo i samo postavimo na pravi način, a onda su oni ti koji se daju porediti sa nacističkom Nemačkom“, objašnjava Anđelković.\nOn veruje da je Hodžaj zaista poslao poruku i Briselu i Beogradu da Priština ne namerava da realizuje ono što je preuzela iz briselskog sporazuma u nadi da će njihovi američki patroni uspeti da im obezbede da primene samo ono što njima odgovara.\nS druge strane, naš sagovornik ne veruje da je EU tako lakomislena, niti da će prihvatiti čak i kao ideju Prištinski mirovni plan.\n„To nije realno koliko god EU bila na njihovoj strani i pristrasna, jer je ovo suviše prevazilazi sve granice i čak bih rekao da je u domenu provokacije“, navodi Anđelković.\npregovori, Briselski sporazum, Kosovo i Metohija, Srbija


Valjevo i Šabac - obeležavanje stogodišnjice od završetka Prvog svetskog rata\nValjevo i Šabac na dostojanstven način obeležavaju stogodišnjicu od završetka Prvog svetskog rata i podsećaju na slavne pretke.\nReči na koje smo čekali sto godina\nUokviru obeležavanja velikog jubileja stogodišnjice od pobede i oslobođenja 1918. godine, u velikoj sali Centra za kulturu Valjevo, u utorak 27. novembra od 19 časova, Valjevcima će biti predstavljena sudbina jednog od najvećih junaka celokupne srpske istorije – Valjevca, majora Mihaila Madžarevića.\nMajor je trostruki vitez “Karađorđeve zvezde”, nosilac Legije časti i brojnih drugih ordena, besmrtni heroj koga su vanredno unapređivali u viši čin, redom: kralj Petar Prvi, vojvoda Živojin Mišić i regent Aleksandar Karađorđević.\nSrpski major Mihailo Madžarević\nO srpskom majoru Mihailu Madžareviću govoriće gospodin Dragoslav Bokan. Istorijski čas otvaraju umetničkim performansom solistkinja Teodora Rafailović, glumac Aleksandar Lazić, Hor ”Hadži Ruvim”, pripadnici Vojske Srbije i Guslarsko društvo ”Mihailo Madžarević”.\nOrganizator je Udruženje za negovanje tradicije i kulture valjevskog kraja.\nPredsednik Udruženja Marinko Lugonja kaže:\n„Ove godine se obeležava 100 godina od proboja Solunskog fronta, pobede u Prvom svetskom ratu i povratka naše vojske u Srbiju, tako da je ovo možda jedan od lepših načina da se kroz upoznavanje sa likom i biografijom Mihaila Madžarevića odužimo našim precima i pradedovima koji su se borili, da ih se setimo.\nOvo je i jedan dobar povod da se opet zavučemo u svoje stare vajate i uspomene i probamo da pronađemo ko su bile naše pradede, zapalimo im sveću i pokažemo da smo dostojni njihove žrtve, koja je bila usmerena ka tome da bismo mi preživeli i postojali. Ovo je samo jedan vid zahvalnosti za njihovo stradanje”.\nLugonja najavljuje organizovanje brojnih predavanja, priredbi, predstava, izložbi i radionica na temu proslave završetka i pobede u Velikom ratu.\nIzvor: Udruženje za negovanje tradicije i kulture valjevskog kraja\n„Za srpsku vojsku – jedna zaboravljena priča“ u Šapcu\nPovodom obeležavanja stogodišnjice od završetka Prvog svetskog rata Italijanski institut za kulturu u Beogradu predstavlja izložbu „Za srpsku vojsku – jedna zaboravljena priča“, koja obuhvata fotografije preuzete iz istoimene knjige istoričarke i novinarke Mile Mihajlović. Knjiga opisuje jednu od najznačajnijih i najobimnijih humanitarnih operacija svih vremena.\nOd 12. decembra 1915. godine do 29. februara 1916. godine impozantnom vojnom i humanitarnom operacijom italijanska ratna mornarica iz Albanije evakuisala je 260.895 srpskih vojnika, 24.000 austrougarskih vojnih zarobljenika, 10.153 konja, 68 topova i 300.000 tona hrane i materijala. Sa vojskom je evakuisana i srpska vlada, vojni vrh, kralj Petar i regent Aleksandar, kao i 6.000 crnogorskih vojnika i kralj Nikola sa porodicom.\nEvakuacija srpske vojske i naroda predstavlja preteču, ante litteram današnjih humanitarnih operacija i još uvek ostaje zabeležena kao najznačajnija i najsloženija operacija pružanja međunarodne pomoći i spasa svih vremena.\nIzložba će biti otvorena u ponedeljak, 26. novembra, u 18.30 časova u Narodnom muzeju Šabac i trajaće do 5. decembra.\nKnjiga „Za srpsku vojsku – jedna zaboravljena priča“\nMila Mihajlović, Paolo Đordani\nKnjigu „Za srpsku vojsku – jedna zaboravljena priča“, čini i 70 originalnih fotografija o spasavanju srpske vojske od strane italijanske vojske, tokom zime 1915. i 1916. godine, nakon prodora austrougarske vojske na teritoriju Srbije, koje je sačuvao mornarički oficir i lekar Manlio Kače.\nOvaj originalni dokument, kojim je dopunila srpsku istoriografiju, novinarka Mila Mihajlović priredila je na srpskom i italijanskom jeziku.\nO promociji knjige na jugu Italije u Barleti kod Barija, pisala sam u članku:


Kadeti oslobođeni za nesreću na Pasuljanskim livadama – 24sata online\nKadeti oslobođeni za nesreću na Pasuljanskim livadama\nFoto: Tanjug/MUP, ilustracija\nOsnovni sud u Despotovcu oslobodio je danas nakon ponovljenog suđenja nekadašnje kadete Vojske Srbije (VS) zbog tragedije na poligonu Pasuljanske livade kada je 2012. godine dvoje kadeta četvrte godine Vojne akademije poginulo, a petoro ranjeno.\nMladen Milosavljević iz Aleksinca, Štefan Milosavljević iz Novog Sada, Nikola Garabiljević iz Šapca i Milan Karišik iz Hajdučice oslobođeni su zbog nedostatka dokaza da su izvršili krivično delo za koje su se teretili – “teško delo protiv opšte sigurnosti u vezi krivičnog dela izazivanje opšte opasnosti”, prenele su Novosti.\nOvo je prvostepena presuda na koju postoji pravo žalbe.\nPrvu prvostepenu presudu kojom su okrivljeni bili osuđeni na po dve godine zatvora ukinuo je Apelacioni sud u Kragujevcu i naložio ponavljanje suđenja.\nNa poligonu „Pasuljanske livade“ 18. juna 2012. godine u završnoj vežbi „Diplomac 2012“, poginuli su Filip Milojević (24) iz Gornje Trnave kod Topole i Milina Miletić (23) iz Gornjeg Milanovca, a više kadeta bilo povređeno.\nTagovi: kadetiPasuljanske livadesuđenjeVojska Srbije\nVučić se sastao sa Lajčakom\nI Partizan prošao odlično na žrebu, osmina finala vrlo realna (Foto)\nBesplatni novogodišnji rok koncerti za Beograđane, atraktivan spisak izvođača


Deset kultnih filmskih ostvarenja koja su obeležila srpsku i regionalnu kinematografiju biće digitalno restaurirana i spremna za ponovno prikazivanje u vrhunskom kvalitetu slike i tona\nNovi projekat Jugoslovenske kinioteke ima za cilj da se očuvaju i zaštite neki od najpoznatijih naslova sedme umetnosti koji su proglašeni za nacionalno kulturno dobro od velikog značaja. Prvi u nizu prikazaće se kultni film domaće kinematografije, koji je od Jugoslovenske kinoteke proglašen za najbolji srpski film - ostvarenje „Ko to tamo peva“.\nGala premijera restauriranog i digitalizovanog filma zakazana je za 14. decembar. U okviru ovog projekta, biće očuvani i zaštićeni, između ostalog, i filmovi Živojina Pavlovića, Gorana Markovića, Živka Nikolića, Srđana Karanovića itd.\n- Kada sam stupio na dužnost direktora Jugoslovenske kinoteke obećao sam da će digitalna restauracija srpskih filmskih klasika biti prioritet za vreme mog mandata - izjavio je Jugoslav Pantelić. - Negde pre godinu dana izašli smo pred javnost sa prvih 100 srpskih filmova koji su dobili status kulturnog dobra od velikog značaja. Preduslov kvalitetne digitalne restauracije podrazumeva da smo u posedu negativa filma koji se po zakonu čuvaju u Arhivu Jugoslovenske kinoteke. Pored ponovnih premijera u Beogradu restaurisane verzije srpskih klasika biće prikazane širom naše zemlje.\nOvim projektom, koji trenutno obuhvata deset filmskih ostvarenja od nacionalnog značaja snimljenih u periodu od 1967. do 1993. godine, započet je dugo očekivani proces digitalne restauracije srpskog filmskog nasleđa. Digitalna restauracija je tehnika koju sve evropske i svetske kinoteka koriste kako bi očuvale filmsku baštinu za budućnost.\nTAGOVI: Ko to tamo pevaJugoslovenska kinotekafilmovidomaći filmovikulturarestauracija


Dan online - Povodi: Počela vakcinacija protiv gripa - 2019-11-12\nPovodi IZ DOMA ZDRAVLJA NAVODE DA IMAJU DOVOLJNE KOLIČINA\nVakcinacija u Domu zdravlja Počela vakcinacija protiv gripa Iz podgoričkog Doma zdravlja objasnili su da su u povećanom riziku i neophodno je da prime vakcinu protiv gripa građani stariji od 65 godina, trudnice, djeca starija od šest mjeseci, hronični bolesnici\nVakcinacija protiv sezonskog gripa u Domu zdravlja Podgorica počela je juče, kazali su iz te zdravstvene ustanove, navodeći da su obezbijeđene dovoljne količine vakcine. Iz Doma zdravlja ističu da svi oni kojima se preporučuje vakcinacija treba da se jave u podgorički dom zdravlja kod izabranog doktora, kod kojeg su registrovani i zakažu vakcinaciju. Prošle godine je od virusa gripa preminulo 28 osoba.\n– Vakcinu ne smiju da prime osobe koje u trenutku vakcinacije imaju povišenu temperaturu ili neko akutno oboljenje. Vakcinacija stanovništa sprovodi se u cilju redukovanja obolijevanja, prenošenja virusa u porodici, kolektivu i populaciji, a samim tim i očuvanja sopstvenog zdravlja. Vakcinacija se sprovodi u cilju održavanja kolektivnog imuniteta populacije, a posebno kod onih kod kojih je indikovano davanje vakcine, u cilju preveniranja mogućih komplikacija i teških kliničkih formi obolijevanja – navodi se u saopštenju.\nIz podgoričkog Doma zdravlja objasnili su da su ciljne grupe koje su u povećanom riziku, i neophodno je da prime vakcinu protiv gripa, svi građani stariji od 65 godina, trudnice, djeca starija od šest mjeseci, hronični bolesnici.\nKako su naveli, u povećanom riziku su i osobe sa smanjenom funkcijom imunološkog sistema uključujući i osobe sa HIV/AIDS-om, one koje imaju transplantirane organe i/ili ćelije i zdravstveni radnici.


Evo zbog čega su nam potrebne privatne penzije | Kamatica\nPočetna > vest > Evo zbog čega su nam potrebne privatne penzije\nEvo zbog čega su nam potrebne privatne penzije\nTekst objavljen: 26.11.2013 10:15\nPrivatni penzijski fondovi su u ekspanziji, jer je sistem državnih penzija u krizi, ocenjuju pojedini stručnjaci. Broj ljudi koji uplaćuju za privatnu penziju kod nas je premašio 180.000. Uz uplatu od hiljadu dinara mesečno tokom 35 godina, penzija će iznositi 23.000 dinara mesečno.\n- U ovom trenutku najisplativije je ulagati u dinarske hartije od vrednosti, ali mi pratimo tržište svakodnevno i u mogućnosti smo da lociramo naša sredstva u zavisnosti od pokazatelja na tržištu kapitala - kaže Goran Jelisavac iz dobrovoljnog penzijskog fonda Dunav.\n-Jednostavnim pomeranjem godina života, uvođenjem kaznenih poena, ukidanjem beneficiranog radnog staža, mi nećemo imati efikasniji penzijski sistem. Stoga je neophodno razvijati dobrovoljne penzijske fondove - objašnjava direktorka Rajfajzen penzijskog fonda Snežana Ristanović.\nŠto se duže uplaćuje u fond, penzija je povoljnija, kažu u fondovima. Ako uplate od hiljadu dinara mesečno traju 35 godina, kada dođe vreme za penziju, ona će iznositi 23.000 dinara mesečno, ako se odlučite da je primate 15 godina što je prosečan rok kod nas. U Srbiji za sada ima oko 100 privatnih penzionera.\nSrbija privatni penzioni fondovi dobrovoljni penzioni fondovi penzioni fondovi penzioneri privatne penzije privatna penzija penzije penzija


Šta čeka vojsku Crne Gore u narednih 10 NATO godina - Sputnjik Srbija\n01:09 27 Novembar 2020\n18:58 23.12.2018 (osveženo 21:32 23.12.2018) Preuzmite kraći link\nMinistarstvo odbrane Crne Gore planira da do 2028. godine potroši 215 miliona evra za nabavku opreme, dok će se ulaganja u odbranu povećati za 82 odsto i ona će u 2028. iznositi 145 miliona evra, stoji u Dugoročnom planu razvoja odbrane za period od 2019. do 2028. godine.\nZa period definisan pomenutim planom, Crna Gora planira da sredstva predviđena za ulaganje u odbranu poveća za 82 odsto, odnosno sa 80,19 miliona evra u 2019. godini na 145,21 milion evra u 2028. godini — navodi se u dokumentu koji je objavila Vlada Crne Gore.\nU desetogodišnjem periodu za potrebe nabavke opreme biće izdvojeno oko 215 miliona evra, dok će za infrastrukturne projekte biti utrošeno oko 30 miliona evra. Prema projekcijama Ministarstva odbrane, u periodu od 2020. godine do 2024. godine procenat izdvajanja za odbranu projektovan je sa 1,73 odsto BDP-a u 2020. na nivo od dva odsto u 2024. godini.\n„Prema sadašnjim procenama rasta BDP-a predviđeno je postepeno povećanje izdvajanja sredstava za odbranu, što će za period od 2019. godine do 2024. godine predstavljati ukupno povećanje sredstava za odbranu za oko 40 miliona evra“, navodi se u dokumentu.\nU prvom dugoročnom planu odbrane koji Crna Gora donosi kao punopravna članica NATO-a, takođe se navodi da će Vojska Crne Gore biti reorganizovana, a organizacijsko-formacijske promene u Vojsci izvršiće se do sredine 2020. godine.\n„Formiraće se dva pešadijska bataljona i jedan mešoviti artiljerijski divizion u rezervi, koji će imati aktivan deo komande i jedinice do ranga voda. Od dela snaga Čete specijalnih snaga, Pomorskog odreda, Čete vojne policije i Počasne garde formiraće se Bataljon za borbenu podršku, dok će se Četa veze i elementi za elektronsko ratovanje objediniti u Četu za vezu i elektronsko ratovanje“, navodi se u dokumentima Ministarstva odbrane.\nvojska, Crna Gora


Virus Zika se eksplozivno širi | Serb.rs\nSerb.rs > SVET > Virus Zika se eksplozivno širi\nVirus Zika se eksplozivno širi\n28. januara 2016. / Komentari su isključeni na Virus Zika se eksplozivno širi\nZika virus prenose komarci (foto:mujer.hispavista.com)\nVirus Zika, koji prenose komarci, eksplozivno se širi, izjavila je danas šefica Svetske zdravstvene organizacije Margaret Čan i za 1. februar sazvala hitan sastanak posvećen ovoj epidemiji.\nNa tom sastanku će biti odlučeno da li da bude proglašena vanredna situacija na međunarodnom nivou, rekla je Čan na sastanku članica SZO danas u Ženevi, javila je agencija AFP, prenosi Tanjug.\nŠefica SZO je izjavila da, iako nema definitivnog dokaza da je virus Zika odgovoran za nagli rast broja slučajeva rađanja dece sa teškim oštećenjem mozga u Brazilu, „nivo opasnosti je izuzetno visok”.\nSZO je poslednji put sazvala međunarodnu vanrednu situaciju 2014. godine zbog epidemije ebole u zapadnoj Africi, tokom koje je od te bolesti preminulo više od 11.000 ljudi.\nVirus Zika je otkriven 1947. godine, ali je decenijama uzrokovao samo blaže zdravstvene teškoće, ali je Čan istakla da je „situacija danas dramatično drugačija”.\nZasad ne postoji vakcina protiv ovog virusa, koji je srodan sa denga groznicom. Naučnici već godinama nastoje da proizvedu lek protiv denge, ali bez uspeha.\nGrbić: U Srbiji još nema opasnosti od Zika virusa\nU Srbiji nema zabeleženih slučajeva virusa Zika, koji prenose komarci, izjavila je danas direktorka Kancelarije Svetske zdravstvene organizacije (SZO) u Srbiji Miljana Grbić.\n„Preporuke su opšte mere zaštite – pokrivanje tela, nošenje dugih rukava i nogavica, izbegavanje izlaganja komarcima, zaštita prostorija mrežicama i uništavanje legla komaraca”, kaže Grbić.\nPosle Južne i Severne Amerike, prvi slučajevi zaraze virusom Zika potvrđeni su i u Portugaliji i Danskoj, tako da je virus u ovom trenutku potvrđen u 23 zemlje, a inficirano je više hiljada ljudi, navodi RTS.\nGrbić kaže da se povećava broj novih inficiranih Zika virusom, ali da broj obolelih nije tako veliki.\n„Oko 20 odsto je obolelih, sa blagim simptomima koji prolaze za dva do sedam dana”, kazala je Grbić.\nI jedna Austrijanka sa Zika virusom\nBEČ – Zika virus, koji je prisutan u više zemalja južne Amerike, registrovan je i u Austriji, pošto je Institut za tropsku medicinu Univerziteta u Beču ustanovio prisustvo tog virusa kod jedne Austrijanke koja se vratila iz Brazila.\nSpecijalista za tropsku medicinu Hervig Kolarič rekao je agenciji APA, prenosi Tanjug, da dijagnoza zaraze Zika virusom nije opasna, izuzev ako je pacijentkinja trudna.\nOn je izrazio uverenje da će se narednih nedelja sve više ljudi sa putovanja iz južne Amerike vraćati sa infekcijom Zika virusom.\n„Četiri petine to neće ni primetiti, a ujedno je nebitno da li imaju Zika virus, izuzev ako se radi o trudnicama, naglasio je Kolarič.\nOznake: komarci, opasnost, svet, trudnice, vesti, virus, zika / Objavljeno u: SVET


Kandidat levice vodi na predsedničkim izborima u Urugvaju\nSvet Autor:Beta28. okt. 201911:32 > 11:41\nKandidat levice Danijel Martines vodi na predsedničkim izborima u Urugvaju, ali će ići u drugi krug sa kandidatom desnog centra Luisom Lakaljeom Pouom, pokazuju nezvanični rezultati izlaznih anketa.\nU Urugvaju su juče održani izbori za naslednika levičarskog predsednika Tabarea Vaskeza, a glasalo se i o prisustvu vojske na ulicama radi borbe protiv delinkvencije. Izbori u ovoj maloj južnoameričkoj zemlji od 3,4 miliona stanovnika održani su istog dana kada i izbori velikog suseda Argentine.\nIako vladajuća levičarska partija Široki front, koja tom zemljom vlada već 15 godina, izlazi na izbore kao favorit, rastuće nezadovoljstvo kod građana pothranjuje otpor opozicionih stranaka koje su očekivale drugi krug. Kandidat vladajućeg Širokog fronta bazirao je kampanju na socijalnim pitanjima, kao što su poboljšanje života siromašnih, omogućavanje gej brakova i slobodno tržište marihuane.


Nedžmedin Spahiju - Sputnjik Srbija\n01:13 15 April 2021\nU Prištini nadiru mladi i gnevni — ekstremniji i od onih koji su okrvarili ruke\nDok albanski analitičari veruju da bi Aljbin Kurti mogao ne samo da obori sadašnju vlast u Prištini, već i da sam formira vladu, što dijalogu sa Beogradom ne bi dalo vetar u leđa, srpski analitičari smatraju da Kurti nema tu moć. Kakav će biti rasplet Kurtijeve akcije — obaranje vlasti?\nPreti li američki prevrat u Prištini\nSankcije kojima Amerika navodno preti Kosovu samo su retorika jer zašto bi primenjivali takve mere ako mogu jednim potezom da smene neposlušne igrače na kosovskoj političkoj sceni.\nNovoformirani pregovarački tim Prištine za razgovore sa Beogradom, koji predvode Špen Ahmeti i Fatmir Ljimaj, priprema novu platformu na osnovu koje će se ubuduće voditi razgovori sa Srbijom.\nNetrpeljivost koju duže od dve decenije međusobno gaje albanski lideri — takozvani premijer Kosova Ramuš Haradinaj i predsednik Hašim Tači, moglo bi se reći da je kulminirala posle (ne)slučajnog susreta Tačija i ruskog predsednika u Parizu.s\nOpozicija na Kosovu spremna je da izađe na ulice, ukoliko Skupština ne usvoji rezoluciju kojom se Hašimu Tačiju, predsedniku Kosova i glavnom akteru za finalne pregovora sa Beogradom, zabranjuje bilo kakav razgovor na temu promene kosovskih granica.\nU ovom trenutku bez stvaranja neke klime za bolju budućnost, vizna liberalizacija za Kosovo je opasnost, a ne nagrada. Evropa ne može da bude spokojna.


Gradonačelnica Sarajeva Semiha Borovac i članovi Komisije za međunarodnu saradnju Gradskog vijeća Grada Sarajeva: Emin Švrakić, Idriz Hodžić, Ana Baltić i Fikret Mahmutović primili su danas višečlanu delegaciju istanbulske Općine Tuzla, koju je predvodio gradonačelnik Mehmed Demirci.\nPrijem za delegaciju Grada Leipziga\nU nedjelju 04.05.2008. godine u 09.30 sati, zamjenik gradonačelnice Sarajeva Predrag Mitrović primit će višečlanu delegaciju njemačkog Grada Lejpziga predvođenu gradonačelnikom Burkhard Jung-om. Prijemu će prisustvovati i Šaćir Boškailo, generalni direktor KJKP "Gras" jer su predstavnici lajpciškog saobraćajnog preduzeća Leipcziger Verkersbetriebe-LVB GmbH iskazali veliki interes za saradnju.\n30. Aprila 2008. in Najave i Obavijesti\nPotpisivanje ugovora o realizaciji projekta nabavke i postavljanja jednoobraznih korpi za otpatke\nU ponedjeljak 05.05.2008. godine u 11.30 sati, gradonačelnica Sarajeva Semiha Borovac i direktor KJKP "Rad" Selim Babić potpisat će ugovor o realizaciji projekta nabavke i postavljanja jednoobraznih korpi za otpatke na području općine Novi Grad.\nSinoć izvedena predstava „Ay Carmela“ u okviru Dana Sarajeva u Beču\nSinoć je u Ensembletheateru u Beču izvedena 200.-ta – jubilarna predstava "Ay Carmela" Sarajevskog ratnog teatra SARTR-a u okviru "Dana Sarajeva u Beču". Sjajan nastup glumaca SARTR-a u Beču oduševljena bečka publika, gromoglasnim aplauzom nekoliko je puta vraćala glumce na scenu.